text:
Nu Ka Tae Wòle Be Míafo Ƒu Asubɔ Mawu?
“Wodea ha ɖekae.”—DƆWƆWƆWO 2:42.
HADZIDZI: 20, 119
1-3. (a) Aleke Kristotɔ aɖewo ɖee fia be yewodina vevie be yewoafu fo ɖekae? (Kpɔ nɔnɔmetata si le nyati sia fe gɔmedzedze.) (b) Nu kawo mee míadzro le nyati sia me?
ESI Corinna xɔ fe 17 la, wolé dadaa hekplɔe yi gakpɔ me le dukɔ didi aɖe me. Emegbe wolé Corinna hã yi keke Siberia ke, afi si didi tso wo de kilometa akpe geɖe. Wona wòwɔ dɔ le agbledzi abe kluvi ene. Ɣeaɖewoɣi wozia edzi wòwɔa dɔ le ya nu esime sno le dzadzam eye xexea me fa miamiamia evɔ medoa vuvɔmewu vavã aɖeke o. Ke hã Corinna kple nɔvinyɔnu bubu aɖe ɖoe be yewoadze agbagba ɖe sia ɖe ade hame fe kpekpe.
2 Corinna gblɔ be: “Míedzo le agblea dzi le fiẽ me heto afɔ kilometa 25 yi ketekedzefe aɖe. Ketekea ho fɔŋli ga eve, eye gafofo ade megbe hafi míeɖo afi si yim míele. Eyome míegato afɔ kilometa ewo sɔŋ hafi ɖo kpekpea.” Dzi dzɔ Corinna ŋutɔ be yezɔ mɔ didi ma. Egblɔ be: “Le kpekpea la, míesrɔ̃ Gbetakpɔxɔ eye míedzi Fiaɖufehawo. Kpekpea tu mí ɖo hedo ŋusẽ míafe xɔse ale gbegbe.” Nɔvinyɔnu eveawo trɔ gbɔ va agblea dzi le ŋkeke etɔ̃ megbe, evɔ agbletɔa menya gɔ̃ hã be wode afi aɖeke o.
3 Yehowa fe amewo dina vevie be yewoanɔ yewo nɔviwo dome. Le kpɔɖeŋu me, fe alafa gbãtɔ me Kristotɔwo kua kutri ɣesiaɣi be yewoanɔ ha me asubɔ Yehowa ahasrɔ̃ nu tso eŋu. (Dɔwɔwɔwo 2:42) Anɔ eme be wò hã èkpɔa mɔ na kpekpeawo vevie. Gake abe mía nɔvi bubuwo ene la, ɣeaɖewoɣi menɔa bɔbɔe be nàde kpekpeawo edziedzi o. Ðewohĩ èwɔa dɔ gafofo geɖe, alo afemedɔwo sɔ gbɔ ɖe dziwò, alo ɖeɖi tea ŋuwò belibeli zi geɖe. Ke nu kae akpe ɖe ŋuwò nàdo vevie kpekpeawo dede? [1] (Kpɔ dzesidenya la.) Aleke míate ŋu ade dzi fo na míafe Biblia nusrɔ̃viwo kple ame bubuwo be woade kpekpeawo kpli mí edziedzi? Le nyati sia me la, míakpɔ nu si tae kpekpeawo dede (1) ɖea vi na mí, (2) tua mía nɔviwo ɖo, (3) doa dzidzɔ na Yehowa. [2]—Kpɔ dzesidenya la.
KPEKPEAWO ÐEA VI NA MÍ
4. Aleke hame fe kpekpewo kpena ɖe mía ŋu míesrɔ̃a nu tso Yehowa ŋu?
4 Wofiaa nu mí le kpekpeawo me. Le kpekpe ɖe sia ɖe me la, míesrɔ̃a nu geɖe tso Yehowa ŋu. Le kpɔɖeŋu me, hame akpa gãtɔ srɔ̃ Te Ðe Yehowa Ŋu gbalẽa le Hame Ƒe Biblia Nusɔsrɔ̃ me nyitsɔ laa. Ðe mewɔ dɔ ɖe dziwò ŋutɔ esi míesrɔ̃ nu tso Yehowa fe nɔnɔme nyuiwo ŋu eye nɔviwo gblɔ ale si wose le wo ɖokuiwo me nèse oa? Ðikeke mele eme o be esia na nègalɔ̃ Yehowa ɖe edzi. Le kpekpeawo me la, míeléa to ɖe nufowo kple wɔwɔfiawo ŋu heɖoa to nyuie ne wole Biblia xlẽm, eye esia nana míenyaa Biblia nyuie. (Nehemiya 8:8) Eye bu nu xɔasi siwo ŋu míekena ɖo ne míedzra ɖo ɖe kwasiɖa sia kwasiɖa fe Biblia xexlẽa ŋu hese nu si nɔvi bubuwo hã srɔ̃ tso eme la ŋu kpɔ ko.
5. Aleke Kristotɔwo fe kpekpewo kpena ɖe ŋuwò be nàwɔ nu siwo nèsrɔ̃ le Biblia me dzi eye nàbi ɖe gbefãɖeɖedɔa me?
5 Kpekpeawo kpena ɖe mía ŋu be míanɔ agbe ɖe nu siwo míesrɔ̃ le Biblia me nu. (1 Tesalonikatɔwo 4:9, 10) Le kpɔɖeŋu me, ɖe Gbetakpɔxɔ Nusɔsrɔ̃ aɖe ʋã wò be nàwɔ geɖe le Yehowa subɔsubɔ me, be nàtrɔ asi le wò gbedodoɖawo ŋu wòaganyo ɖe edzi, alo be nàtsɔ nɔvi aɖe fe vodada akeea? Kwasiɖa domedome kpekpeawo hã fiaa ale si míaɖe gbefã nya nyuia kple ale si míakpe ɖe amewo ŋu woase Biblia me nyatefea gɔme la mí.—Mateo 28:19, 20.
6. Aleke míafe kpekpeawo dea dzi fo na mí hedoa ŋusẽ míi?
6 Kpekpeawo dea dzi fo na mí. Satana fe xexea dina be míafe xɔse me nagbɔdzɔ, be nu nati kɔ na mí alo dzi naɖe le mía fo. Gake míafe kpekpeawo dea dzi fo na mí hedoa ŋusẽ mí be míayi edzi asubɔ Yehowa. (Xlẽ Dɔwɔwɔwo 15:30-32.) Zi geɖe la, míedzroa ale si Biblia me nyagblɔɖiwo le eme vam me. Esia nana míegakana ɖe edzi geɖe wu be nu siwo katã ŋugbe Yehowa do la ava eme. Mía nɔviwo dea dzo yeye mía me, menye to nufowo ɖeɖe ko dzi o, ke to wofe nyaŋuɖoɖowo kple ha siwo wodzina tso dzi me tsɔ kafua Yehowa hã dzi. (1 Korintotɔwo 14:26) Eye míafe dzi gbɔna ɖe eme ne míeɖo dze kpli wo do ŋgɔ na kpekpea kple kpakpã megbe le esi wonye mía xɔlɔ̃ siwo bua mía ŋu vevie ta.—1 Korintotɔwo 16:17, 18.
Míafe kpekpeawo dea dzi fo na mí hedoa ŋusẽ mí be míayi edzi asubɔ Yehowa
7. Nu ka tae wòle vevie be míade hamea fe kpekpewo?
7 Mawu fe gbɔgbɔ kɔkɔea kpena ɖe mía ŋu le kpekpeawo me. Yesu toa gbɔgbɔ kɔkɔea dzi kplɔa hamea. Egblɔ na mí be míase “nya si gblɔm gbɔgbɔ la le na hameawo.” (Nyaɖeɖefia 2:7) Gbɔgbɔ kɔkɔea kpena ɖe mía ŋu míeɖua tetekpɔwo dzi eye míeɖea gbefã vɔvɔ̃manɔmee. Egakpena ɖe mía ŋu be míatso nya me nyuie. Esia tae wòle be míaʋli vevie ade kpekpe ɖe sia ɖe be Mawu fe gbɔgbɔ kɔkɔea nanɔ mía dzi.
KPEKPEAWO DEDE TUA MÍA NƆVIWO ÐO
8. Aleke míafe kpekpeawo dede, nyaŋuɖoɖo kple hadzidzi tua haxɔsetɔwo ɖoe? (Kpɔ aɖaka si nye “ Efe Lãme Hayana Ɣesiaɣi Si Wòde Kpekpea.”)
8 Mɔnukpɔkpɔ sua mía si le kpekpeawo me be míaɖe lɔlɔ̃ afia mía nɔviwo. Hamea me tɔ geɖewo le dzi dom le nɔnɔme sesẽwo me. Apostolo Paulo gblɔ be: “Mina míanɔ mía nɔewo ŋu bum.” (Hebritɔwo 10:24, 25) Míeɖenɛ fiana be míebua mía nɔviwo ŋu ne míefoa fu dea dzi fo na mía nɔewo. Ne míeyi kpekpeawo la, enana mía nɔviwo kpɔnɛ be míele yewo susum, míedi be míakpɔ yewo aɖo dze kpli yewo, eye míedi be míanya nu siwo me tom yewole. Míafe nyaŋuɖoɖowo kple ha siwo míedzina tso dzi me hã tua wo ɖo.—Kolosetɔwo 3:16.
9, 10. (a) Aleke Yesu fe nya siwo le Yohanes 10:16 na míekpɔe be ele vevie be míade ha kple mía nɔviwo? (b) Vi kae míafe kpekpeawo dede edziedzi ɖena na ame siwo fe fometɔwo gbe wo?
9 Ne míede kpekpeawo la, etea hamea foa fu. (Xlẽ Yohanes 10:16.) Yesu tsɔ eɖokui sɔ kple alẽkplɔla eye wòtsɔ eyomedzelawo sɔ kple alẽha. Bu eŋu kpɔ: Ne alẽ eve le to aɖe tame, alẽ eve bubu le bali me, eye alẽ ɖeka aɖe hã le afi bubu aɖe la, ɖe woagblɔ be alẽ atɔ̃ siawo nye alẽha? Kura o, elabena alẽha nɔa tefe ɖeka hekplɔa alẽkplɔlaa ɖo. Eya ta mele be míaɖe aga le mía nɔviwo ŋu agbe kpekpeawo dede o. Ehiã vevie be míafo fu be míazu “alẽha ɖeka” si kplɔa “alẽkplɔla ɖeka” ɖo.
10 Ne míedea kpekpeawo la, enana míewɔa ɖeka abe fome si me lɔlɔ̃ le ene. (Psalmo 133:1) Mía nɔvi aɖewo fe fometɔwo, abe wo dzilawo alo wo nɔvi siwo wo kpli wo tso ʋu ɖeka me ene, gbe nu le wo gbɔ. Gake Yesu do ŋugbe be yeana fome bubu nasu wo si, si me tɔwo alɔ̃ wo ahalé be na wo. (Marko 10:29, 30) Ne èdea kpekpeawo edziedzi la, àva zu tɔ alo nɔ, nɔviŋutsu alo nɔvinyɔnu na ame aɖe le hamea me. Ne ède ŋugble le esiawo ŋu la, aʋã wò nàdi godoo be yeade kpekpeawo.
KPEKPEAWO NANA MÍEDOA DZIDZƆ NA YEHOWA
11. Aleke kpekpeawo nana míetsɔa subɔsubɔ si Yehowa dze na la nanɛ?
11 Míetsɔa subɔsubɔ si Yehowa dze na la nanɛ le kpekpeawo me. Yehowae nye mía Wɔla, eya ta edze na míafe akpedada, bubu kple kafukafu. (Xlẽ Nyaɖeɖefia 7:12.) Míewɔa esia le kpekpeawo me esi míedoa gbe ɖa nɛ, dzia kafukafuhawo nɛ hefoa nu tso eyama ŋu. Mɔnukpɔkpɔ gã kae nye esi wònye na mí be míafo fu kwasiɖa sia kwasiɖa ade ta agu na Yehowa!
Yehowa nya agbagba siwo katã míedzena be míade kpekpeawo eye esia xɔ asi le eŋkume
12. Aleke Yehowa sena le eɖokui me ne míewɔ ɖe se si wòde na mí be míafo fu asubɔe dzi?
12 Ele be míaɖo to Yehowa le nu sia nu me elabe eyae wɔ mí. Ede se na mí be míagagblẽ míafe kpekpewo ɖi o, vevietɔ esi míele nuwuwua gogom. Se sia dzi wɔwɔ dzea Yehowa ŋu eye wòdoa dzidzɔ nɛ. (1 Yohanes 3:22) Enya agbagba siwo katã míedzena be míade kpekpeawo eye esia xɔ asi le eŋkume.—Hebritɔwo 6:10.
13, 14. Aleke kpekpeawo dede nana míetena ɖe Yehowa kple Yesu ŋu geɖe wu?
13 Kpekpeawo dede ɖenɛ fiana be míedi be míate ɖe Yehowa kple Via ŋu geɖe wu. Ne míede kpekpeawo la, míesrɔ̃a Biblia eye Yehowa fiaa nu si míawɔ kple ale si míanɔ agbee la mí. (Yesaya 30:20, 21) Ne ame siwo mesubɔa Yehowa o gɔ̃ hã va míafe kpekpewo la, wokpɔnɛ be Mawue le nu fiam mí vavã. (1 Korintotɔwo 14:23-25) Yehowa fe gbɔgbɔ kɔkɔea ye wòtsɔ le mɔ fiam mí, eye eya gbɔe nu siwo míesrɔ̃na le kpekpeawo me la tso. Eya ta ne míeyi kpekpeawo la, Yehowa foa nu na mí, míekpɔa ale si gbegbe wòlɔ̃ mí, eye míetena ɖe eŋu geɖe wu.
14 Yesu si nye hamea fe Ta gblɔ be: “Afi si ame eve alo etɔ̃ fo fu ɖo le nye ŋkɔ me la, mele wo dome le afi ma.” (Mateo 18:20) Biblia gblɔ hã be Yesu ‘zɔna le hameawo domee.’ (Nyaɖeɖefia 1:20–2:1) Esia fia be Yehowa kple Yesu li kpli mí eye wodoa ŋusẽ mí le kpekpeawo me. Wò ya bu ale si gbegbe wòadzɔ dzi na Yehowa ne ekpɔe be èle kutri kum be yeate ɖe ye kple ye Via ŋu la ŋu kpɔ ko!
15. Aleke míafe kpekpeawo dede ɖenɛ fiana be míedi be míaɖo to Mawu?
15 Kpekpeawo dede ɖenɛ fiana be míeɖoa to Yehowa. Yehowa mezia mía dzi be míawɔ yefe lɔlɔ̃nu o. (Yesaya 43:23) Eya ta ne míewɔa se si wòde be míafo fu dzi la, eɖoa kpe edzi be míelɔ̃e eye míelɔ̃ ɖe edzi be eyae dze be wòaɖo nu si míawɔ la na mí. (Romatɔwo 6:17) Le kpɔɖeŋu me, nu kae nàwɔ ne wò dɔtɔ di be nàwɔ dɔ gafofo geɖe, si awɔe be màte ŋu ade kpekpeawo katã ɣesiaɣi o? Ke tsɔe be dziɖuɖua de se be, ne ame aɖe ke atsɛ de Yehowa Ðasefowo fe kpekpe la, woado fe nɛ, woadee gaxɔ me, alo woahe to sesẽ bubu aɖe nɛ. Ne edzɔ be míedi be míawɔ nu bubu aɖe tsɔ wu be míade kpekpea ya ɖe? Le nɔnɔme siawo katã me la, míawo ŋutɔe atso nya me le nu si míawɔ ŋu. (Dɔwɔwɔwo 5:29) Gake ɣesiaɣi si míetiae be míawɔ Yehowa fe lɔlɔ̃nu la, edoa dzidzɔ nɛ.—Lododowo 27:11.
YI KPEKPEAWO DEDE DZI!
16, 17. (a) Aleke míewɔ nya be kpekpeawo dede nɔ vevie na Kristotɔ gbãtɔwo? (b) Aleke Nɔviŋutsu George Gangas bu Kristotɔwo fe kpekpeawoe?
16 Esi Kristotɔ gbãtɔwo fo fu le fe 33 fe Pentekoste ŋkekea dzi megbe la, wonɔa ha me subɔa Yehowa edziedzi. “Woyi edzi lé fɔ ɖe apostoloawo fe nufiafiawo ŋu vevie, wodea ha ɖekae.” (Dɔwɔwɔwo 2:42) Ɛ̃, ‘ɖekawɔwɔ me ŋusẽ le,’ eya ta esime Roma dziɖuɖua kple Yuda subɔsubɔhakplɔlawo nɔ Kristotɔwo yome tim gɔ̃ hã la, womedzudzɔ fufofo kple wo nɔewo o. Togbɔ be nɔnɔmeawo sesẽ hã la, wodea kpekpeawo ɣesiaɣi.
17 Yehowa subɔla siwo li egbea hã daa akpe gã ɖe kpekpeawo ta, eye afi ma yiyi vivia wo nu ŋutɔ. Nɔviŋutsu George Gangas, si nye Dɔdzikpɔhaa me tɔ fe 22 sɔŋ, gblɔ be: “Nye la, hadede kple nɔviwo nye agbe me vivisese gã aɖe kple dzidefotsofe nam. Edzɔa dzi nam be manɔ ame siwo ava ɖo Fiaɖufe Akpataa me gbã la dome, eye ne anya wɔ la, manɔ ame mamlɛtɔ siwo adzo la dome. Mekpɔa dzidzɔ le dzi me ne mele dze ɖom kple Mawu fe amewo. Ne mía kple nye fomea míele wo dome la, míafe dzi dzea eme le gbɔgbɔ me paradisoa me.” Egblɔ kpee be: “Nye tameɖoɖo kple dzimedidie nye be made kpekpeawo ɖaa.”
18. Aleke nèbua míafe kpekpeawoe, eye nu kae nèɖo be yeawɔ?
18 Ðe wò hã nèkpɔa dzidzɔ ɖe Yehowa subɔsubɔ ŋu abe nɔviŋutsu wɔnutefe ma enea? Ekema wɔ nu sia nu si nàte ŋui be nànɔ nɔviwo dome le kpekpeawo me, ne nuwo me le sesẽm na wò gɔ̃ hã. Na Yehowa nakpɔe be, èle abe Fia David ene, ame si gblɔ be: “Yehowa, melɔ̃ wò afe, afi si nèle.”—Psalmo 26:8.
^ [1] (memama 3) Le kuxi siwo ŋu mía nɔvi aɖewo mate ŋu awɔ naneke le o ta la, kpekpe aɖewo toa wo ŋu. Ðewohĩ wo dometɔ aɖewo fe lãme gblẽ vevie. Mía nɔvi siawo ate ŋu aka ɖe edzi be Yehowa nya nu siwo me tom yewole, eye wòkpɔa ŋudzedze ɖe agbagba siwo dzem wole le esubɔsubɔ me ŋu ŋutɔ. Hamemetsitsiwo ate ŋu awɔ ɖoɖo na nɔvi siawo be woaɖo to kpekpea me nyawo to telefonkadodo dzi alo alée ɖe mɔ̃ dzi na wo.
^ [2] (memama 3) Kpɔ aɖaka si nye “ Susu Siwo Ta Míedea Kpekpeawo.”


c: text/html

text:
AKPA 3
Ðeɖe Tso Egipte Va Se Ðe Israel Fia Gbãtɔ Dzi
Mose kplɔ Israel-viwo tso aboyo me le Egipte va ɖo Sinai-to gbɔ, afisi Mawu na efe sewo woamawo le. Emegbe la, Mose dɔ ŋutsu 12 be woayi aɖatsa ŋku le Kanaan-nyigba la dzi. Gake wo dometɔ 10 trɔ gbɔ kple nyatakaka vɔ̃. Wona be ameawo di be yewoatrɔ ayi Egipte. Xɔse, si menɔ wo si o ta la, Mawu he to na Israel-viwo; be wòna wotsa le gbeadzi hena fe 40.
Mlɔeba la, wotia Yosua be wòakplɔ Israel-viwo ayi Kanaan-nyigba dzie. Yehowa wɔ nukunuwo be wòakpe ɖe wo ŋu woaxɔ anyigba la. Ena be Yordan-tɔsisi la dzudzɔ sisi, Yerixo-gliawo mu dze anyi, eye ɣe la tɔ ɖe tefe ɖeka hena ŋkeke blibo. Le fe ade megbe la, woxɔ anyigba la le Kanaantɔwo si.
Tso Yosua dzi la, ʋɔnudrɔ̃lawo ɖu Israel dzi hena fe 356. Míasrɔ̃ nu tso wo dometɔ geɖe, siwo nye Barak, Gideon, Yefta, Simson kple Samuel ŋu. Míagaxlẽ nu tso nyɔnu aɖewo abe Raxab, Debora, Yael, Rut, Naomi kple Delila ene ŋu. Le yi katã me la, Akpa ETƆ̃LIA kpe fe 396 fe ŋutinya ɖo.
LE AKPA SIA
ŊUTINYA 34 LIA
Nuɖuɖu Yeye Ƒomevi Aɖe
Nuɖuɖu tɔxɛ sia si tso Mawu gbɔ la dza tso dzifo.
ŊUTINYA 35 LIA
Yehowa Na Efe Sewo
Se eve kawoe le vevie wu Se Ewoawo?
ŊUTINYA 36 LIA
Sikanyivi La
Nu ka tae amewo ade ta agu na togɛ siwo wolólo wòzu legba?
ŊUTINYA 37 LIA
Avɔgbadɔ Hena Tadedeagu
Efe xɔ ememetɔ mee nubablaɖakaa nɔ.
ŊUTINYA 38 LIA
Ŋkutsala 12 La
Ŋkutsalawo dometɔ ewo gblɔ nya ɖeka, gake wo dometɔ eve gblɔ nya bubu. Akpa ka dzie Israel-viwo anɔ?
ŊUTINYA 39 LIA
Aron Ƒe Atikplɔ Ƒo Se
Aleke wòate ŋu adzɔe be ati fufu si ku la nafo se ahatse ku ɖiɖiwo le zã ɖeka ko me?
ŊUTINYA 40 LIA
Mose Ƒo Agakpe La
Tsia do esi Mose fo agakpea, gake efe nuwɔna na Yehowa do dziku.
ŊUTINYA 41 LIA
Akɔblida La
Nu ka tae Mawu dɔ da vɔ̃ɖiwo be woava ɖu Israel-viwo?
ŊUTINYA 42 LIA
Tedzi Aɖe Ƒo Nu
Tedzia kpɔ nane si Bileam mekpɔ o.
ŊUTINYA 43 LIA
Yosua Zu Kplɔla
Ŋusẽ gakpɔtɔ nɔ Mose ŋu, eya ta nu ka tae Yosua boŋ va xɔ ɖe etefe?
ŊUTINYA 44 LIA
Rahab Ɣla Ŋkutsalawo
Aleke Rahab kpe ɖe ŋutsu eveawo ŋui, eye aleke wòbia be woave ye nui?
ŊUTINYA 45 LIA
Yordan-tɔsisi La Tsotso
Nukunu aɖe dzɔ esi nunɔlawo ɖo afɔ tsia me.
ŊUTINYA 46 LIA
Yeriko Gliawo
Aleke wòate ŋu adzɔe be ka nawɔe be gli mamu o?
ŊUTINYA 47 LIA
Fiafitɔ Si Nɔ Israel
Ðe ame vɔ̃ɖi ɖeka fe nuwɔna ate ŋu agblẽ nu le dukɔ blibo ŋua?
ŊUTINYA 48 LIA
Gibeontɔ Nunyalawo
Woble Yosua kple Israel-viwo ale be wobla nu kpli wo, gake Israel-viwo wɔ nubablaa dzi.
ŊUTINYA 49 LIA
Ɣe Tɔ Ðe Tefe Ðeka
Yehowa wɔ nane na Yosua si mewɔ kpɔ o, eye tso ɣemaɣi la, megawɔe kpɔ o.
ŊUTINYA 50 LIA
Nyɔnu Kalẽtɔ Eve
Barak ye xɔ ŋgɔ na Israel-ʋakɔa le aʋa la me, ke nu ka tae wotsɔ bubua na Yael?
ŊUTINYA 51 LIA
Rut Kple Naomi
Rut ʋu le wo de be yeanɔ Naomi gbɔ eye yeasubɔ Yehowa.
ŊUTINYA 52 LIA
Gideon Kple Efe Ame 300 La
Mawu to tsinono fe dodokpɔ tɔxɛ aɖe dzi tia ame siwo va nye asrafoha sue sia me tɔwo.
ŊUTINYA 53 LIA
Yefta Ƒe Ŋugbedodo
Ŋugbe si wòdo na Yehowa la va lɔ eya ŋutɔ kple via siaa ɖe eme.
ŊUTINYA 54 LIA
Ŋutsu Sesẽtɔ Kekeake
Aleke Delila wɔ nya nu si gbɔ Samson fe ŋusẽa tso?
ŊUTINYA 55 LIA
Ŋutsuvi Sue Aɖe Subɔ Mawu
Mawu to Samuel ɖevi la dzi gblɔ gbedeasi sesẽ aɖe na Nunɔlagã Eli.

robotstxt: allowed

filter: keep


text: 4 Megalé ŋku ɖe ameteteɖeanyi siwo katã yia edzi le ɣea te la ŋu. Mekpɔ ame siwo tem wole ɖe anyi la fe aɖatsiwo, ke akɔfala aɖeke meli na wo o.+ Ŋusẽ le ame siwo te wo ɖe anyi la si, ale be womekpɔ akɔfala aɖeke o.2 Eye mekpɔe be ame siwo ku xoxo la tɔ nyo wu agbagbeawo tɔ.+3 Ke ame siwo medzɔ haɖe+ ne woayi nuxaxadonamenu siwo wɔm wole le ɣea te kpɔ ge o ya tɔ ganyo wu wo ame evea siaa tɔ.+4 Eye megakpɔ be, hoʋiʋli kple ame nɔewoe dɔa amewo wokua kutri geɖe* hewɔa aɖaŋudɔ gbogboawo;+ esia hã tofloko kple dagbadagba ɖe yame wònye.5 Bometsila de asi asitɛ me, evɔ wòle ku ɖim.*+6 Gbɔɖeme asiʋlo ɖeka nyo wu dɔ sesẽ wɔwɔ kple dagbadagba ɖe yame asiʋlo eve.+7 Megatrɔ susu ɖe nu bubu aɖe si hã nye tofloko le ɣea te la ŋu:8 Ame aɖe ya ɖeka koe li, eye ame aɖeke mele esi o; vi alo nɔvi hã mele esi o, gake efe dɔ sesẽ wɔwɔwo mewua enu gbeɖe o. Kesinɔnuwo meɖia fo na efe ŋku o.+ Gake ɖe wòbiaa eɖokui be, “Ame ka ta gɔ̃e mehele dɔ sesẽ wɔm hele nu nyuiwo tem ɖokuinye* ɖo”?+ Esia hã tofloko kple fuɖenameɖokuidɔ ko wònye.+9 Ne ame le eve la, enyo wu ame ɖeka,+ elabena woakpɔ fetu nyui* ɖe wofe dɔ sesẽ wɔwɔ ta.10 Elabena ne wo dometɔ ɖeka dze anyi la, evelia afɔe ɖe tsitre. Ke aleke wòanɔ na ame si dze anyi eye ame aɖeke meli afɔe ɖe tsitre o la?11 Gawu la, ne ame eve mlɔ wo nɔewo xa la, woléa dzo ɖe wo nɔewo ŋu, ke aleke ame ɖeka ate ŋu alé dzo ɖe eɖokui ŋu?12 Eye ne ame aɖe ate ŋu aɖu ame ɖeka dzi hã la, ame eve ya ate ŋu anɔ te ɖe enu. Eye ka etɔ̃ si wogbi mate ŋu atso bɔbɔe o.13 Ðekakpuivi dahe nyanu nyo wu fia tsitsi tsibome,+ si megasea aɖaŋuɖoɖo o.+14 Edo* tso gaxɔ me heva zu fia,+ evɔ ahedada mee wodzii ɖo le ame ma fe fiaɖufe la me hafi.+15 Mede ŋugble le agbagbeawo katã, siwo zɔna le ɣea te, kple ale si nuwo va yii na ɖekakpuivi si va xɔ ɖe ame kemɛa tefe la ŋu.16 Togbɔ be edzidelawo de ha kpaŋ hã la, ame siwo ava va emegbe makpɔ dzidzɔ ɖe eŋu o.+ Esia hã tofloko kple dagbadagba ɖe yame wònye.


text:
Ènyaa?
Aleke wowɔna tsɔa dzo tso tefe aɖe yia tefe bubu le blema ɣeyiɣiwo me?
BIBLIA ŋutinya si dze le 1 Mose 22:6 gblɔ be esi Abraham nɔ dzadzram ɖo be yeasa vɔ na Mawu le tefe didi aɖe la, Abraham “tsɔ numevɔsa fe nake la ɖo ta na via Isak. Etsɔ dzo kple hɛ ɖe asi, eye wo kple evea woyi azɔlia dzi.”
Ŋɔŋlɔawo megblɔ ale si wowɔna doa dzo le blema o. Biblia ŋuti numeɖela aɖe gblɔ be “manɔ bɔbɔe be woatsɔ” dzo si le xɔxɔm kple dzofaɖe la “azɔ mɔ legbee” ma si Abraham kple Isak zɔ o. Eya ta, anɔ eme be dzo si ŋu nuŋlɔɖia fo nu tsoe la ku ɖe nu siwo woazã atsɔ ado dzoe ŋu.
Gake Biblia ŋuti numeɖela bubuwo gblɔ be menɔa bɔbɔe kura be woado dzo le blema ɣeyiɣiwo me o. Amewo akpɔe be anɔ bɔbɔe be yewoaɖe dzoka tso afelikawo gbɔ, tsɔ wu be yewoado dzo le yewo ɖokui si. Eya ta agbalẽnyala geɖe xɔe se be nu si Abraham tsɔ ɖe asie nye nugoe aɖe, si ŋu woanya tsi gakɔsɔkɔsɔ ɖo, si me woate ŋu aɖe dzoka xɔxɔ siwo wozã kpɔtɔ le zã si do ŋgɔ me la ɖo. (Yes. 30:14) Woate ŋu azã dzoka xɔxɔ siwo wotsɔ ɖe nugoe me alea kpakple nake wuwluiwo atsɔ ado dzoe enumake le ɣeyiɣi ɖe sia ɖe me.


text:
Nu Nyui Siwo Le Míafe Nudzraɖofe
‘Emae Nye Gbedeasi Nyuitɔ Kekeake Si Amewo Se Kpɔ’
NƆVIŊUTSU George Naish le asi fiam atikpo siwo woli kɔ ɖi, siwo dometɔ ɖe sia ɖe didi meta 18 la, le aʋawɔnuwodzraɖofe si le Saskatoon, Saskatchewan, Canada, hebia be: “Nu kae wowɔna kple nu mawo katã? Woɖo eŋu nɛ be wozã atiawo tsɔ tu kaklãnaxɔ kɔkɔwo le Xexemeʋa I wɔɣi. Nɔviŋutsu Naish gblɔ emegbe be: ‘Eva susu me nam be míate ŋu azã atikpo mawo atsɔ atu radiodɔwɔfe fe antenna kɔkɔwo, eye ɣemaɣie wòva susu me na mí be míatu teokrasi radiodɔwɔfe aɖe.’ Le fe ɖeka pɛ ko megbe le fe 1924 me la, radiodɔwɔfe si woyɔ be CHUC la dze dɔwɔwɔ gɔme. Enye radiodɔwɔfe gbãtɔ siwo dzi wogblɔa mawunya le le Canada la dometɔ ɖeka.
Esi Canadanyigba fe lolome de sɔsɔ ge kple Europa ta la, susu nyui aɖee wònye be woawɔ ɖaseɖiɖidɔa to radio dzi le dukɔ ma me. Florence Johnson, ame si wɔ dɔ le radiodɔwɔfea le Saskatoon la gblɔ be: “Míeda akpe be míafe radiowo zazã na ame gbogbo aɖewo siwo gbɔ míawo ŋutɔwo míate ŋu ayi o la se nyatefea. Esi wònye be radio nye nutovɛ yeye aɖe ɣemaɣi ta la, amewo dina vevie be yewoase radio dzi nyatakaka ɖe sia ɖe.” Kaka fe 1926 naɖo la, radiodɔwɔfewo nɔ Biblia Nusrɔ̃viawo (si nye ale si woyɔa Yehowa Ðasefowoe ɣemaɣi la) ŋutɔwo si le Canada fe dugã ene me. *
Ne ènɔ anyi ɣemaɣi eye nèʋu radio mawo dometɔ ɖeka la, nya kae nàse? Zi geɖe la, hadziha siwo tsoa hame siwo le nutoa me me la va dzia ha esime ame bubuwo nɔa hafonuwo fom ɖe edzi eye hafoha suewo gɔ̃ hã kpena ɖe wo ŋu ɣeaɖewoɣi. Gake nu vevitɔe nye be, nɔviawo foa nufowo eye wowɔa numedzodzrowo tso Biblia me nyawo ŋu. Nɔvinyɔnu Amy Jones, ame si kpɔ gome le numedzodzroawo wɔwɔ me la ɖo ŋku edzi be: “Ne míele gbeadzi eye meyɔ nye ŋkɔ na afemenɔlawo la, wogblɔna ɣeaɖewoɣi be, ‘Ɛhɛ̃, nyatefee, mesea wò ŋkɔ le radio dzi.’”
Biblia Nusrɔ̃vi siwo le Halifax, Nova Scotia, la zã radio dzi wɔna yeye aɖe ɣemaɣi—enyea numedzodzro aɖe si wowɔna eye nyaselawo tea ŋu foa ka hebiaa nya tso Biblia me nyawo ŋu. Nɔviŋutsu aɖe ŋlɔ bena: “Amewo kpɔ dzidzɔ ɖe wɔna sia ŋu ale gbegbe. Nyaselawo foa ka ale gbegbe be míetea ŋu foa nu na wo katã o.”
Abe ale si wònɔ le apostolo Paulo fe ɣeyiɣia me ene la, ame aɖewo xɔ Biblia Nusrɔ̃viawo fe gbedeasia, gake ame bubuwo ya tsi tsitre ɖe wo ŋu. (Dɔw. 17:1-5) Nyasela aɖewo kpɔ dzidzɔ ɖe gbedeasia ŋu. Le kpɔɖeŋu me, esi Hector Marshall se Biblia Nusrɔ̃viawo fo nu tso agbalẽ si woyɔna be Studies in the Scriptures (Études des Écritures) la ŋu le radioa dzi la, edɔ agbalẽa fe babla adeawo. Eŋlɔ emegbe be: “Mesusui be agbalẽawo akpe ɖe ŋunye mafia nu le Kwasiɖagbe sukua me.” Gake kaka Hector nawu Babla I xexlẽ nu la, etso nya me hedo le sɔlemeha si me wònɔ la me. Eva zu nya nyui gblɔla aɖe si me dzo nɔ, eye wòsubɔ Yehowa nutefewɔwɔtɔe va de asi na efe kugbe le fe 1998 me. Esi amewo se nufo si fe tanyae nye “Fiaɖufea, Xexea Me Ƒe Mɔkpɔkpɔ La” le radio dzi le Nova Scotia fe ɣedzefe la, Asrafomegã J. A. MacDonald gblɔ na nɔviŋutsu aɖe si le nutoa me le ŋkeke si kplɔe ɖo dzi be: “Etsɔ si va yi la, ame siwo le Cape Breton Ƒukpoa dzi se gbedeasi aɖe si nye nyuitɔ kekeake si amewo se kpɔ le xexea fe akpa sia.”
Gake sɔlemehaŋgɔnɔlawo ya do dziku. Katolikotɔ aɖewo siwo le Halifax la do ŋɔdzi na radiodɔwɔfewo be yewoakaka radiodɔwɔfe si aɖe mɔ na Biblia Nusrɔ̃viawo woawɔ wofe wɔnawo le wofe radio dzi la. Subɔsubɔhakplɔlawo flɔ dzo ɖe dziɖuɖua te ale gbegbe be, le fe 1928 me la, dziɖuɖua ɖe gbefãe le vo me be yewomagaɖe mɔ na Biblia Nusrɔ̃viwo fe radiodɔwɔfewo ake o. Esia wɔe be nɔviawo ma agbalẽvi aɖe si fe tanyae nye Who Owns the Air? (Ame Ka Tɔe Nye Ya La?)—gbedeasi si le eme la fo nu tsi tre ɖe nyametsotso masɔmasɔ ma ŋu. Ke hã dziɖuɖumegãwo gbe kokoko be yewomagaɖe mɔ na Biblia Nusrɔ̃viawo azɔ be wofe radiodɔwɔfewo nawɔ dɔ o.
Ðe esia na dzo si nɔ Yehowa subɔlawo fe fufofo sue si nɔ Canada la me ɖe gbefãɖeɖedɔa ŋu la nu tsia? Nɔvinyɔnu Isabel Wainwright gblɔ be: “Edze le gɔmedzedzea me keŋ abe ɖe futɔwo kpɔ dziɖuɖu gã aɖe ene. Gake menyae be Yehowa ate ŋu axe mɔ na esia ne ɖe wòwɔ ɖeka kple efe tameɖoɖo. Eya ta esia anya fia be ɣeyiɣia de be míatrɔ ɖe gbefãɖeɖemɔnu bubu aɖe si nyo wu la ŋu be míaɖe gbefã Fiaɖufe ŋuti nya nyuia.” Le esi Biblia Nusrɔ̃vi siwo le Canada naku ɖe radio dzi ɖaseɖiɖidɔa ŋu goŋgoŋ tefe la, wotrɔ wofe susu ɖe amewo gbɔ yiyi le wofe afewo me ŋu. Gake kakaɖedzitɔe la, radiodziɖaseɖiɖidɔa wɔ akpa vevi aɖe le gbefãɖeɖe ‘gbedeasi nyuitɔ kekeake si amewo se kpɔ’ la me ɣemaɣi.—Nu nyui siwo le míafe nudzraɖofe le Canada.
^ mm. 4 Be woate ŋu aɖe gbefã le radiowo dzi la, Canada nɔviawo xea fe ɖe ɣeyiɣi siwo wozãna le radiodɔwɔfe bubuwo dzi na esiawɔwɔ la ta.


text: 7 Esi ŋugbedodo siawo le mía si ta la,+ lɔlɔ̃tɔwo, mina míakɔ mía ɖokui ŋu tso ŋutilã kple gbɔgbɔ fe ɖifofo sia ɖifofo me,+ eye míanɔ kɔkɔe geɖe wu le mawuvɔvɔ̃ me.2 Mikɔ dzi me ɖe mía ŋu.+ Míeda vo ɖe ame aɖeke ŋu o, míegblẽ nu le ame aɖeke ŋu o, míeba ame aɖeke o.+3 Nyemele esia gblɔm be mabu fɔ mi o. Elabena megblɔe xoxo be, míafe dzi ku ɖe mia ŋu ale gbegbe be míaku kpli mi, eye míanɔ agbe hã kpli mi.4 Metea ŋu foa nu na mi faa. Metsɔa mi foa adegbe geɖe. Akɔfafa yɔm taŋ; mele dzidzɔ kpɔm glo le míafe fukpekpewo katã me.+5 Le nyatefe me la, esi míeva ɖo Makedonia+ la, míafe ŋutilã mekpɔ gbɔdzɔe aɖeke o, ke boŋ woyi edzi wɔ fu mí le mɔ sia mɔ nu—ʋiʋliwo nɔ egodo, vɔvɔ̃ nɔ ememe.6 Ke Mawu, ame si faa akɔ na ame siwo fo dzi ɖe le+ la, na Tito fe vava fa akɔ na mí.7 Eye menye efe vava la ɖeɖe koe o, ke ale si miena efe dzi dze eme hãe, elabena eva gblɔ ale si miedi vevie be yewoakpɔm, ale si miele nu xam ɖe tanye, kple ale si mietsɔ ɖe le eme nam vevie la nam; eye esia na megakpɔ dzidzɔ geɖe wu.8 Elabena ne nye agbalẽa na miexa nu+ hã la mevem o. Ne evem gbã hã la, (mekpɔe be agbalẽ ma do nuxaxa na mi, gake ɣeyiɣi vi aɖe koe),9 azɔ mele dzidzɔ kpɔm, menye esi wòdo nuxaxa na mi ta o, ke esi wòna miexa nu hena dzimetɔtrɔ ta boŋ. Elabena ena miexa nu le Mawu me, ale be míegblẽ naneke le mia ŋu o.10 Elabena mawumenuxaxa nana wotrɔa dzi me hena ɖeɖekpɔkpɔ, eye esia mevea ame o;+ ke xexe sia fe nuxaxa hea ku vanɛ.11 Mikpɔ nu si gbegbe do tso miafe mawumenuxaxa me la ɖa, ɛ̃, ena miekɔ mia ɖokui ŋu, ɛ̃, ena mielé fu nu manyomanyo, ɛ̃, ena vɔvɔ̃ ɖo mi, ɛ̃, ena didi vevie nɔ mia me, ɛ̃, ena mietsɔ dzo ɖe nu ŋu, ɛ̃ ena mieɖɔ nu si gblẽ la ɖo!+ Mieɖee fia le go sia go me be yewole dzadzɛ* le nya sia me.12 Togbɔ be meŋlɔ agbalẽ na mi hã la, menye ame si da vo+ alo ame si ŋu woda vo ɖo tae meŋlɔe ɖo o, ke boŋ be miafe veviedodo le mía ŋuti la nadze fãa le mia dome le Mawu ŋkume.13 Esia tae wofa akɔ na mí ɖo.Ke hekpe ɖe míafe akɔfafa sia ŋu la, míegakpɔ dzidzɔ geɖe wu le dzidzɔ si Tito kpɔ la ta, elabena mi katã miena efe gbɔgbɔ kpɔ dzidzeme.14 Ne mefo adegbe le mia ŋu le eŋkume la, mezu ŋukpe nam o; ke boŋ ale si nya siwo katã míegblɔ na mi nye nyatefe la, nenema kee ale si metsɔ mi fo adegbee na Tito la hã nye nyatefe.15 Eye miafe nu léa dzi nɛ geɖe wu ne eɖo ŋku mi katã miafe toɖoɖo+ kple ale si mietsɔ vɔvɔ̃ kple dzodzo nyanyanya xɔe la dzi.16 Dzi le dzɔyem be le mɔ sia mɔ nu la, dzi ate ŋu aɖo fonye le mia ta.


text: 11 Nudanu amebatɔ nye ŋunyɔ na Yehowa,Ke nudanu* si de pɛpɛpɛ la dzea eŋu.+2 Ne ɖokuidodoɖedzi do mo ɖa la, ŋukpe hã dzea eyome godoo,+Ke ame siwo nyaa afi si wofe ŋutete se ɖo la si mee nunya le.+3 Nu dzɔdzɔe wɔlawo fe fɔmaɖimaɖie fiaa mɔ wo,+Ke ame mawɔnutefewo fe nu fitifiti wɔwɔe atsrɔ̃ wo.+4 Viɖe aɖeke manɔ ame fe kesinɔnuwo* ŋu le dzikudogbe o,+Ke dzɔdzɔenyenyee aɖe ame tso ku me.+5 Ame maɖifɔ fe dzɔdzɔenyenyee taa mɔ dzɔdzɔe nɛ,Ke ame vɔ̃ɖi ŋutɔ fe vɔ̃ɖinyenyee afui anyi.+6 Nu dzɔdzɔe wɔlawo fe dzɔdzɔenyenyee aɖe wo,+Ke ame mawɔnutefewo fe dzodzrowoe dea wo asi.+7 Ne ame vɔ̃ɖi ku la, efe mɔkpɔkpɔ nu yina;Eye ŋuɖoɖo ɖe efe ŋusẽ ŋu hã nu yina.+8 Woɖea ame dzɔdzɔe tso xaxa me,Eye ame vɔ̃ɖi xɔna ɖe etefe.+9 Xɔsegbela* tsɔa efe nu gblẽa ehavi dome,Ke sidzedzee wotsɔna ɖea ame dzɔdzɔewo.+10 Ame dzɔdzɔewo fe nu nyui wɔwɔ nana du kpɔa dzidzɔ,Ke ne ame vɔ̃ɖiwo nu yi la, aseye ɖina.+11 Nu dzɔdzɔe wɔlawo fe yayra doa du fe ŋkɔ ɖe dzi,+Ke ame vɔ̃ɖiwo fe nu nana wogbãnɛ fua anyi.+12 Ame si si tagbɔ mele o* la doa vlo ehavi,Ke nugɔmesela zia kpi.+13 Ameŋugblẽla nɔa tsatsam nɔa go ʋum nya ɣaɣla,+Ke ame si dzi woate ŋu aka ɖo* ɣlaa nya.*14 Ne mɔfiafia nyui meli o la, dukɔ dzea anyi,Ke aɖaŋuɖola* geɖewo dzie wotona kpɔa dzidzedze.*+15 Ame si da megbe na ame tutɔ wòdo ga la, eme manyo nɛ o,+Ke ame si gbe asinana ɖe ɖoɖo dzi la anɔ dedie.16 Nyɔnu si wɔ ame* la fe asi sua bubu dzi,+Ke ŋutsu ŋutasẽlawo ya kesinɔnu koe sua wo si.17 Ame si nyoa dɔme* la le nyui wɔm na eya ŋutɔ ɖokui,*+Ke ŋutasẽla hea xaxa* vaa eya ŋutɔ ɖokui dzi.+18 Ame vɔ̃ɖi xɔa beblefetu,+Ke ame si fãa dzɔdzɔenyenye la xɔa fetu vavã.+19 Ame si léa nu dzɔdzɔe wɔwɔ me ɖe asi la le agbemɔ dzi,+Ke ame si tia nu vɔ̃ɖi wɔwɔ yome la le kumɔ dzi.20 Ame siwo fe dzi metoa mɔ ɖeka o la fe nu nyɔa ŋu na Yehowa,+Ke ame siwo fe zɔzɔme ŋu fɔɖiɖi mele o la fe nu nyoa eŋu.+21 Ka ɖe nya sia dzi be:* Womagbe tohehe na ame vɔ̃ɖi o,+Ke ame dzɔdzɔewo fe viwo ya ado le eme.22 Nyɔnu dzetugbe si gbea susu ŋu dɔ wɔwɔ,Le abe ha si sikaŋɔtigɛ le ŋɔti na ene.23 Ame dzɔdzɔewo fe dzimedidi hea nyui vanɛ,+Ke ame vɔ̃ɖiwo fe mɔkpɔkpɔ hea dziku vanɛ.24 Ame aɖe naa nu faa,* ke egadzina ɖe edzi nɛ;+Ame aɖe hã vea nu ale gbegbe, ke ahe ko wòdana.+25 Eme anyo na dɔmenyotɔ,*+Eye ame si naa amewo fe dzi dzea eme la, woana eya hã fe dzi nadze eme.+26 Ame si miaa asi ɖe bli dzi la, amewo ado ɖiŋu nɛ,Ke ame si tsɔe na wofle la, woayrae.27 Ame si le nyui yome tim la, efe nu anyo ame ŋu,+Ke ame si le vɔ̃ dim la, vɔ̃ ava edzi godoo.+28 Ame si le dzi ɖom ɖe efe kesinɔnuwo ŋu la adze anyi,+Ke ame dzɔdzɔewo awɔ vlɔvlɔvlɔ abe aŋgba ene.+29 Ame si he vɔ̃* va efe afe dzi la, ya anye efe domenyinu,+Eye bometsila anye subɔla na ame si si dzi nyanu le.30 Ame dzɔdzɔe fe kutsetse nye agbeti,+Eye ame si ɖea luʋɔwo* la, nunyalae.+31 Kpɔ ɖa, ne woɖoa etefe na ame dzɔdzɔe le anyigba dzi la,Ke ɖe womaɖo ame vɔ̃ɖi kple nu vɔ̃ wɔla ya fe nuwɔna tefe na wo oa?+


text: 8 Eya ta fɔbubu aɖeke meli na ame siwo le fomedodo me kple Kristo Yesu la o.2 Elabena gbɔgbɔ ma si naa agbe le Kristo Yesu me la, fe se na ablɔɖe wò tso nu vɔ̃ kple ku fe se la me.3 Elabena esi wònye ŋusẽ menɔ Se la ŋu o le esi wògbɔdzɔ to ŋutilã me ta la, Mawu to ale si wòdɔ ye ŋutɔ Via ɖa le nu vɔ̃ ŋutilã fe nɔnɔme me, ɖe nu vɔ̃ ta la, me bu fɔ nu vɔ̃ le ŋutilã me,4 bene Se la fe nudidi dzɔdzɔe la nava eme le mí ame siwo le zɔzɔm, menye le ŋutilã la nu o, ke boŋ le gbɔgbɔ la nu, la gome.5 Elabena ame siwo nɔa agbe ɖe ŋutilã la nu la, tsɔa wofe susuwo ɖoa ŋutilã la fe nuwo ŋu, gake ame siwo nɔa agbe ɖe gbɔgbɔ la nu la, ɖe gbɔgbɔ la fe nuwo ŋu.6 Elabena ŋutilã la ŋu bubu hea ku vanɛ, gake gbɔgbɔ la ŋu bubu hea agbe kple ŋutifafa vanɛ;7 elabena ŋutilã la ŋu bubu fia Mawu fe futɔ nyenye, elabena ŋutilã la mebɔbɔna ɖe Mawu fe se la te o, eye le nyatefe me la, mate ŋui hã o.8 Eya ta ame siwo nɔa agbe ɖe ŋutilã nu la mate ŋu adze Mawu ŋu o.9 Ke miawo la, ne Mawu fe gbɔgbɔ la le mia me ŋutɔŋutɔ la, ekema miele agbe ɖe ŋutilã la nu o, ke ɖe gbɔgbɔ la nu boŋ. Gake ne Kristo fe gbɔgbɔ la mele ame aɖe si o la, ame sia menye etɔ o.10 Gake ne Kristo le fomedodo me kpli mi la, ekema ŋutilã la ku le nu vɔ̃ ta, gake gbɔgbɔ la nye agbe le dzɔdzɔenyenye ta.11 Ke ne ame si fɔ Yesu tso ame kukuwo dome la fe gbɔgbɔ le mia me la, ekema ame si fɔ Kristo Yesu tso ame kukuwo dome la ana miafe ŋutilã siwo kuna la hã nagbɔ agbe to efe gbɔgbɔ si le mia me la dzi.12 Eya ta nɔviwo, agba le mía dzi, menye le ŋutilã la gome be míanɔ agbe ɖe ŋutilã nu o;13 elabena ne mienɔa agbe ɖe ŋutilã nu la, ekema miele kuku ge godoo; gake ne miewua ŋutilã fe dɔwɔwɔwo to gbɔgbɔ la dzi la, mianɔ agbe.14 Elabena ame siwo katã Mawu fe gbɔgbɔ kplɔna la, ame siawoe nye Mawu fe viwo.15 Elabena menye kluvinyenye fe gbɔgbɔ, si ana miaganɔ vɔvɔ̃m, ye miexɔ o, ke boŋ viwo zuzu fe gbɔgbɔ ye miexɔ, gbɔgbɔ si ʋãa mí míedoa ɣli be: “Abba,* Fofo!”16 Gbɔgbɔ la ŋutɔ ɖia ɖase kpena ɖe míafe gbɔgbɔ ŋu be Mawu fe viwo míenye.17 Ke ne viwoe míenye la, ekema domenyilawo hãe míenye: ɛ̃, Mawu fe domenyilawo, gake Kristo fe hati domenyilawo, ne míekpe fu kplii, bene woado mí ɖe dzi hã kplii.18 Eya ta mebuna be, ɣeyiɣi sia me fukpekpewo meɖi naneke ne wotsɔe sɔ kple ŋutikɔkɔe si woava ɖe afia le mía me la o.19 Elabena nuwɔwɔ la fe mɔkpɔkpɔ vevi la le Mawu fe viwo fe ɖeɖe fia la lalam.20 Elabena wobɔbɔ nuwɔwɔ la ɖe toflokonyenye te, menye to ye ŋutɔ fe lɔlɔ̃nu me o, ke boŋ le ame si bɔbɔe ɖe anyi la ta, hena mɔkpɔkpɔ,21 be woaɖe nuwɔwɔ la ŋutɔ hã tso gbegblẽ fe kluvinyenye la me, eye wòakpɔ Mawu fe viwo fe ablɔɖe si me ŋutikɔkɔe le la.22 Elabena míenyae be nuwɔwɔ blibo la katã le ŋeŋem ɖekae, eye wòle veve sem ɖekae va se ɖe fifia.23 Menye ema ɖeɖe koe o, ke boŋ mí ame siwo si kutsetse gbãtɔ, si nye gbɔgbɔ la, le ŋutɔ hã, ɛ̃, mía ŋutɔwo hã míele ŋeŋem le mía ɖokui me, esime míele lalam vevie be Mawu naxɔ mí míanye viawo, be woana ɖeɖe mí tso míafe ŋutilãwo me to tafe la dzi.24 Elabena wona ɖeɖe mí le mɔkpɔkpɔ sia me; gake mɔkpɔkpɔ si wokpɔna la menye mɔkpɔkpɔ o, elabena ne ame aɖe le nane kpɔm la, ɖe wògakpɔa mɔ nɛa?25 Gake ne míele mɔ kpɔm na nu si kpɔm míele o la, míetsɔa dzidodo yia edzi nɔa elalam.26 Nenema kee gbɔgbɔ la hã kpena ɖe mía ŋu le míafe gbɔdzɔgbɔdzɔ me; elabena nu si wòle be míado gbe ɖa abia, abe ale si wòhiã be míawɔe ene la, míenyae o, gake gbɔgbɔ la ŋutɔ xɔa míafe ŋeŋe siwo míeɖe gblɔ o la, ɖe akɔ.27 Ke hã, ame si dzroa dziwo me kpɔ la nya gbɔgbɔ la fe taɖodzinu, elabena exɔa ame kɔkɔewo fe nya ɖe akɔ le Mawu fe lɔlɔ̃nu nu.28 Ke míenyae be Mawu naa efe nuwo katã wɔa dɔ aduadu hena ame siwo lɔ̃a Mawu la fe nyonyo, ame siwo nye ame yɔyɔwo le efe tameɖoɖo la nu;29 elabena ame siwo ŋu wòtrɔ susu ɖo gbã la, eɖo wo ɖi hã do ŋgɔ be woanɔ ye Vi la fe nɔnɔme me, bene wòanye ŋgɔgbevi le nɔvi geɖewo dome.30 Gawu la, ame siwo wòɖo ɖi do ŋgɔ la, woawo ke hãe wòyɔ; eye ame siwo wòyɔ la, woawo kee nye ame siwo wòbu ame dzɔdzɔewoe. Mlɔeba la, ame siwo wòbu ame dzɔdzɔewoe la, woawo kee wòdo ɖe dzi.31 Ekema, nya kae míagblɔ na nu siawo? Ne Mawu le mía dzi ɖe, ame kae atsi tsitre ɖe mía ŋu?32 Eya, ame si meve nu le ye ŋutɔ Via kura gɔ̃ hã ŋu o, ke boŋ wòtsɔe na ɖe mí katã ta la, nu ka tae malɔ̃ faa atsɔ nu bubuawo katã hã akpe ɖe eŋuti na mí o?33 Ame kae atso Mawu fe ame tiatiawo nu? Mawu ye nye Ame si bua wo be wole dzɔdzɔe.34 Ame kae abu fɔ? Kristo Yesu ye nye ame si ku, ɛ̃, míagblɔ boŋ be eyae nye ame si wofɔ tso ame kukuwo dome, ame si le Mawu fe ɖusi me, ame si hã xɔa míafe nya ɖe akɔ.35 Ame kae ama mí ɖa tso Kristo la fe lɔlɔ̃ la gbɔ? Fukpekpe loo alo xaxa alo yometiti alo dɔwuame alo amamanɔnɔ alo afɔku alo yi yea?36 Abe ale si woŋlɔe ɖi ene, be: “Wole mía wuwu dzi ŋkeke blibo la katã le tawò, wobu mí abe alẽ siwo woyina wuwu ge ene.”37 Gake le nu siawo katã me la, míeɖua dzi bliboe to ame si lɔ̃ mí la dzi.38 Elabena meka ɖe edzi bliboe be, ku alo agbe alo mawudɔlawo alo dziɖuɖuwo alo nu siwo li fifia alo nu siwo le vava ge alo ŋusẽwo39 alo kɔkɔfe alo goglofe alo nuwɔwɔ bubu aɖeke, mate ŋu ama mí ɖa tso Mawu fe lɔlɔ̃, si le Kristo Yesu, mía Afetɔ, me la gbɔ o.


text:
BIBLIA ƑE NUKPƆSUSU
Lãmesẽ
Ðe Mawu tsɔ ɖe le míafe lãmesẽnyawo mea?
“Meganɔ wain tsu nolawo kple lã tsu ɖulawo dome o.”
—Lododowo 23:20.
NU KA TAE WÒLE VEVIE?
Biblia menye atikewɔgbalẽ o; eye mede se ku ɖe amegbetɔ fe agbemenuwɔna ɖe sia ɖe hã ŋu o. Ke hã ale si Mawu bua lãmesẽnyawoe xexlẽ le Biblia me aɖe vi na wò.
NU SI BIBLIA GBLƆ
Mawunyakpukpui geɖe fo nu tso ale si Mawu bua ale si míewɔa nu ɖe míafe ŋutilã ŋu la ŋu. Le kpɔɖeŋu me, Biblia fo nu tsi tre ɖe nu siwo ate ŋu agblẽ nu le míafe ŋutilã ŋu, abe ahamumu kple nu tsu ɖuɖu ene ŋu. (Lododowo 23:20) Se si Mawu de na blema Israel dukɔa dometɔ aɖewo ku ɖe nu siwo woawɔ atsɔ alé dɔlélewo nu alo axe mɔ ɖe wo nu kura la ŋu. Dedienɔnɔ ŋuti mɔfiame aɖewo koŋ le Sea me siwo akpe ɖe ame ŋu wòafo asa na afɔkuwo. (5 Mose 22:8) Edze kɔtɛe be Biblia de dzi fo na mí be míalé be na mía ɖokuiwo eye míaɖe afɔ siwo sɔ atsɔ akpɔ míafe lãmesẽ ta.
Le Biblia fe nya nu la, nu ka gbɔe wòtso be míedzea dɔ?
“To ame ɖeka dzi nu vɔ̃ ge ɖe xexea me, eye to nu vɔ̃ me ku la va.”
—Romatɔwo 5:12.
NYA SI AMEWO GBLƆNA
Ame geɖe xɔe se be dɔléle nye nane si dzɔ le eɖokui si esime amegbetɔwo nɔ tɔtrɔm. Ame bubuwo susui be vivimeŋusẽwo, abe gbɔgbɔ vɔ̃wo ene, gbɔe míafe lãmesẽkuxiwo tsona.
NYA SI BIBLIA GBLƆ
Le Biblia fe nya nu la, esi amegbetɔ gbãtɔwo dze aglã ɖe Mawu ŋu tae míedzea dɔ ɖo. (Romatɔwo 5:12) Mía dzila gbãtɔ Adam kple Xawa nɔ lãmesẽ blibo me hafi wova dze aglã ɖe Mawu ŋu. Wonyae be ne yewogbe Mawu fe beléname si me lɔlɔ̃ le la, yewoaku. (1 Mose 2:16, 17) Ke hã woɖoe koŋ tso xɔlɔ̃wɔwɔ si nɔ wo kple Mawu dome la me, ale wobu wofe blibodedea. *
Míenyi blibomademade fe dome tso mía dzila gbãtɔ siwo dze aglã ɖe Mawu ŋu la gbɔ. Eya ta togbɔ be amefomea le agbagba dzem kpem be yeaɖe dɔléle ɖa hã la, gbeɖegbeɖea koe.
NU KAE NÀWƆ?
Biblia fia nu be ne èwɔ ɖe Mawu fe mɔfiame siwo me nunya le dzi tsɔ dzra wò kplii dome ɖo la, àva nɔ agbe le paradiso me le anyigba dzi le lãmesẽ blibo me. (Yesaya 33:24) Mawu do ŋugbe be yeaɖe vevesese, dɔléle kple ku ɖa.—Nyaɖeɖefia 21:3, 4.
Ðe Biblia xe mɔ ɖe atikewɔwɔ nua?
“Ame siwo le lãmesẽ me la mehiã atikewɔla o, gake ame siwo le dɔ lém la hiãe.”
—Mateo 9:12.
NYA SI AMEWO GBLƆNA
Ame aɖewo gblɔna be gbɔgbɔmegbedada (si wogayɔna be xɔsegbedada) la nyo wu atikewɔwɔ.
NYA SI BIBLIA GBLƆ
Mawu ɖe mɔ atikewɔlawo nɔ efe ame siwo nɔ anyi le Biblia fe ɣeyiɣiwo me la dome. (1 Mose 38:28; Kolosetɔwo 4:14) Naneke mele Biblia me si ɖee fia be Mawu mekpɔ ŋudzedze ɖe atikewɔla mawo fe gbewo, dɔmiwo kple nuɖuɖu aɖewo koŋ tsitsri kple dɔdamɔnu bubuwo zazã ŋu o. Le nyatefe me la, Yesu gblɔ be “ame siwo le lãmesẽ me la mehiã atikewɔla o, gake ame siwo le dɔ lém la hiãe.”—Mateo 9:12.
Ke hã Biblia meda asi ɖe dɔdamɔnu ɖe sia ɖe fomevi dzi o. Le kpɔɖeŋu me, Biblia meda asi ɖe xɔsegbedada siwo li egbea la dzi o. Eye Mawu meda asi ɖe dɔdamɔnu siwo lɔ gbɔgbɔyɔyɔ ɖe eme hã dzi o. (Galatiatɔwo 5:19-21) To vovo na dɔdamɔnu siwo Biblia tsri la, nu nyuitɔ si wòle be míawɔ ne míedze dɔe nye be míadi dɔdamɔnu si sɔ kaba ne ɖe li.
^ mm. 10 Le nyati sia me la, míezã nya siwo nye “blibo” kple “blibodede” tsɔ fia lãmesẽ nyui si me amegbetɔ gbãtɔwo nɔ, womeléa dɔ o, wofe lãme megblẽna o, eye womekuna hã o.


text:
Ŋkuléle Ðe Xexea Me Ŋu
Ecuador
Le fe 2007 me la, Ecuador-dziɖuɖua ɖe gbefã ɖoɖo siwo wowɔ be woakpɔ Amazon fe blemave si le tefe siwo keke hedidi kilometa 10,000 la ta le esi tefe be woaku mɔ̃memi le tefe mawo. Ðoɖo mawo mete ŋu tsɔ afɔ o elabena dutadukɔwo mena gakpekpeɖeŋu be woatsɔ akpɔ aveawo ta o. Amazon fe ave dodo sia nye tefe siwo nu gbagbe vovovowo sɔ gbɔ ɖo wu le xexea me la dometɔ ɖeka.
Japan
Nyadzɔdzɔgbalẽ aɖe (The Japan News) gblɔ be ne ɖɔktawo do ʋu kpɔ la, esesẽna ŋutɔ be woakpɔ dɔlékui siwo katã le ʋua me. Do ŋgɔ na nyatakaka sia la, wogblɔ le nyadzɔdzɔwo me be le fe 2013 me la ŋutsu aɖe si xɔ 60 kple edzivɔwo xɔ ɖikanakudɔ (HIV) esi wodo ʋu nɛ. Ne woɖe ame aɖe si ŋu dɔléle sia le fe ʋu la, exɔa ɣeyiɣi aɖe hafi dɔlékuia va dzena le ʋua me ne wodoe kpɔ.
Zimbabwe
Togbɔ be aʋa si Zimbabwe-srafowo wɔ kple aglãdzelawo le nuto siwo me dukɔa do lifo kple Mozambique me la wu enu fe 30 kple edzivɔe nye esia hã la, tomebɔmb siwo woɖi la gakpɔtɔ le amewo wum alo nana wozua nuwɔametɔwo. Kpekpeɖeŋunaha si woyɔna be Dukɔwo Dome Atitsoga Dzĩ Kɔmiti ka nya ta be: “Tso fe 1980 me la, tomebɔmb wu ame 1,500 kple lã 120,000 kple edzivɔ, eye tomebɔmb siwo le Zimbabwe-dukɔa fe lifowo dzi na ame 2,000 zu nuwɔametɔwo.”
Australia
Nyatakakawo ɖee fia be atsu kple asi siwo klã ɖa tso wo nɔewo gbɔ la dometɔ geɖe va le nya ʋlim ku ɖe wo dometɔ si gbɔ wofe afemelã siwo gbɔ womelɔ̃a nu le o anɔ la ŋu. Afe, ga kple nunɔamesiwo nye nu gbãtɔ si woʋlina, eye esi gakplɔ esiawo ɖoe nye afemelãwo.


text:
NU SI AKPE ÐE ƑOMEWO ŊU | SRƆ̃ÐEÐE
Ne Miafe Susu Mewɔ Ðeka Le Nanewo Me O
KUXIA
Kamedefefewo doa dzidzɔ na wò gake nuxexlẽe dzɔa dzi na srɔ̃wò ya. Èkpɔa egbɔ be nu sia nu le etefe pɛpɛpɛ hele ɖoɖo nu gake srɔ̃wò ya daa nuwo ɖe afi sia afi ko. Èdina be yeade ha kple amewo gake srɔ̃wò ya medina be yeade ha kple amewo fũu o.
‘Ègblɔ na ɖokuiwò be míesɔ na mía nɔewo o! Nu ka tae míede dzesii esime míenɔ zɔzɔm do ŋgɔ na srɔ̃ɖeɖe o?’
Anɔ eme be mianya de dzesii ya. Gake ɣemaɣi la, elɔ̃na be yeatrɔ ɖe nɔnɔmewo ŋu kaba—nɔnɔme mae nègahiã fifia esi nèɖe srɔ̃. Nyati sia akpe ɖe ŋuwò be nàte ŋu awɔ esia. Gake gbã la, na míade ŋugble tso nyatefenya siwo ku ɖe nane siwo nàbu be woawoe na yewomesɔ na yewo nɔewo o la ŋu kpɔ.
NU SI WÒLE BE NÀNYA
Susu fe vovototo le nanewo ŋu nye ŋkubiãnya. Zɔzɔ do ŋgɔ na srɔ̃ɖeɖe fe akpa vevi aɖee nye be miakpɔe ɖa be yewosɔ na yewo nɔewo hã. Eya ta ne amewo kpɔe be yewofe susu to vovo le nya vevi aɖewo ŋu la, wo dometɔ geɖe kpɔnɛ be nunya anɔ eme be yewoatso kadodoa me wu be yewoafo ta ɖe srɔ̃ɖeɖe si me ame sia ame nanɔ nu wɔm le eɖokui si me. Ke ne nu siwo me miesɔ le o nye nu suesuesue siwo nɔa srɔ̃ɖeɖe ɖe sia ɖe me ya ɖe?
Ame eve aɖeke mesɔ le nu sia nu me o. Eya ta edzɔna be srɔ̃tɔwo fe susu toa vovo le nu ɖeka eve aɖewo abe esiwo gbɔna ene me:
Nu siwo me mietsɔ ɖe le. Srɔ̃nyɔnu aɖe si ŋkɔe nye Anna, * gblɔ be: “Tsaɖiɖi yi tefetefewo medoa dzidzɔ nam o, gake srɔ̃nye ya le nuto si me wòtsi le ta la, elɔ̃a tsaɖiɖi le to siwo dzi sno le dzi kple avewo me ale gbegbe, eye ewɔa esia ŋkeke geɖe.”
Numamewo. Srɔ̃ŋutsu aɖe si ŋkɔe nye Brian gblɔ be: “Zã tsina hafi srɔ̃nye mlɔa anyi gake efɔna ŋdi ga atɔ̃, evɔ ele be nye ya madɔ alɔ̃ wòade gafofo adre alo enyi ne menye nenema o la nuwo mayi nam nyuie o.”
Nɔnɔme. Ðewohĩ mèfoa nu fũu o gake srɔ̃wò ya lɔ̃a nufofo. Srɔ̃ŋutsu aɖe si ŋkɔe nye David gblɔ be: “Tso ɖevime la, nyemefoa nu tsoa nye kuxiwo ŋu o, eye wòtsi asinye metsɔ tsii, gake srɔ̃nye ya tso fome si me ame sia ame foa nu tsoa nu sia nu ŋu faa.”
Susuwo fe vovototo ate ŋu aɖe vi. Srɔ̃nyɔnu aɖe si ŋkɔe nye Helena gblɔ be: “Ðewohĩ susu si medo ɖa ate ŋu anye nyuitɔ, gake mefia be ema koe nye nyuitɔ kokoko o.”
NU SI NÀTE ŊU AWƆ
Kpe asi ɖe srɔ̃wò ŋu. Srɔ̃ŋutsu aɖe si ŋkɔe nye Adam gblɔ be: “Kamedefefe medoa dzidzɔ na srɔ̃nye Karen kura o. Gake ekplɔam ɖo yia kamedefefe geɖe wɔfe eye wòkpɔa dzidzɔ kplim. Ke srɔ̃nye Karen ya nutatawo kple numeme siwo le nu mawo dzraɖofewo kpɔkpɔe doa dzidzɔ nɛ. Nye kplii míeyia tefe mawo eye míenɔa afi ma va se ɖe ɣeyiɣi si wòlɔ̃. Medzea agbagba doa vivi ɖe nutatawo kple numemewo ŋu elabena wole vevie nɛ.”—Biblia fe mɔfiame: 1 Korintotɔwo 10:24.
Lɔ̃ ɖe susu bubuwo hã dzi. Ne srɔ̃wò fe susu le nane ŋu to vovo na tɔwò la, mefia kokoko be efe susua gblẽ o. Emae nye nu vevi si srɔ̃ŋutsu si ŋkɔe nye Alex va srɔ̃. Egblɔ be: “Mesena le ɖokuinye me ɣesiaɣi be mɔ nyui ɖeka aɖe dzi koe woate ŋu ato awɔ nuwo wòadze edzi. Gake esi meɖe srɔ̃ la, meva kpɔe be menye mɔ ɖeka aɖe koe li o ke boŋ mɔ bubuwo hã li si dzi woate ŋu ato awɔ nuwo wòanyo.”—Biblia fe mɔfiame: 1 Petro 5:5.
Da sɔ le nu siwo nàkpɔ mɔ na me. Be miasɔ na mia nɔewo mefia be miafe susu awɔ ɖeka le nu sia nu me o. Eya ta mègafo nya ta be yewɔ vodada be yeɖe srɔ̃ le esi miafe susu to vovo le nu suesuesue aɖewo me ta o. Agbalẽ si nye Nu Siwo Hea Srɔ̃gbegbe Vanɛ (si le Eŋlisigbe me) gblɔ be, “ame geɖe gblɔna be ‘lɔlɔ̃e gbã ŋku nam.’” Gake agbalẽa gblɔ yi edzi be, “Ke hã, ne miewɔa nane si na miekpɔa dzidzɔ gbe sia gbe la, efia be togbɔ be miafe susu toa vovo le nanewo ŋu hã la, miate ŋu alɔ̃ mia nɔewo.” Midze agbagba “miado dzi anɔ anyi kple mia nɔewo, . . . ne nya aɖe le ame aɖe si ɖe nɔvia ŋu” gɔ̃ hã.—Kolosetɔwo 3:13.
Te esia kpɔ: Ŋlɔ nu siwo doa dzidzɔ na wò, nu siwo nèlɔ̃ kple nu siwo me wò kple srɔ̃wò fe susu wɔ ɖeka le la ɖi. Emegbe nàŋlɔ nu siwo me wò kple srɔ̃wò fe susu mewɔ ɖeka le o hã ɖi. Àkpɔe be nu siwo me yewofe susu to vovo le la menye nu gã aɖeke nenema gbegbe o. Nu siwo nèŋlɔ ɖi akpe ɖe ŋuwò nàkpɔ afi siwo nàlɔ̃ ɖe srɔ̃wò fe susu dzi le alo akpe asi ɖe eŋu le. Srɔ̃ŋutsu si ŋkɔe nye Kenneth gblɔ be: “Edzɔa dzi nam ne srɔ̃nye lɔ̃ ɖe nye susuwo dzi, eye menya be edzɔa dzi na eya hã ne melɔ̃ ɖe etɔwo dzi. Ne esia hiã be matsɔ nanewo asa vɔe gɔ̃ hã la, ne mekpɔe be dzi dzɔe la, enana dzi dzɔa nye hã.”—Biblia fe mɔfiame: Filipitɔwo 4:5.
^ mm. 10 Míetrɔ ŋkɔ aɖewo le nyati sia me.


text:
1 TIMOTEO 3
Mma Igbã Lokote Mafɔɖedze Matɔ̃ɖedze.
1Gbaã iɖe sɔ si ɔturi to ɔbie sɔ ɔ̃akpese mafɔɖedze tɔ̃ɖedze ne, ɔto ɔbie karabara sɛɛ. 2Mafɔɖedze tɔ̃ɖedze ne, ikote sɔ ɔ̃aɖe ɔturi gɔ atsuɛ na iso, fiɛ ɔɖe ɔrɔ̃go ɔwɛ̃ yiridze, ɔ̃ anɔ ɔkpa, ɔsɛ ɔɖe so iso, fiɛ maturi sɛ mawarɛ wũ. Ɔ̃aɖe ngɔ nsɛ ɔfɔ mafɔ fiɛ ɔɖe ratedze sɛɛ. 3Ɔ̃ibaɖe ngɔ nsɛ ɔnɛ ndã ɔrɛ̃, ɔ̃ibaɖe kulu baradze. Ɣɛɛ ikote sɔ ɔ̃aɖe ɔturi ɣɔa, ngɔ loisɛ ɔɖɔɛ atɔ̃me ikpadzɛ̃ fiɛ ɔna sikã kanɔbɛbɛ. 4Ikote sɔ ɔ̃aɖe ngɔ nto ɔnyɔ ɔ̃ iyo iso kukaakɔ fiɛ ɔ̃ mabi sɛ makã itɔ̃me atsue i ɔri biara iso. 5Si ɔturi gɔ loibawo ɔ̃ mɔmɔ iyo maturi iso ɔnyɔ ne, nda ɔ̃abara fiɛ ɔ̃awo Ɣaa mafɔɖedze ɔkɔkɔ? 6Iikote sɔ ɔ̃aɖe fɔɖedze ɣɛtɛ sɔ ɔ̃aba ɔ̃akɔlɛ so kato fiɛ iaki i ne iso sɔ ɔ̃aba ɔ̃akpase lɛ kumɛgɔ i Tsirise ɔkpase awe. 7Ikote sɔ ɔ̃aɖe ɔturi gɔ mba iyere sɛɛ i mma loiɖe mafɔɖedze ana katɔ̃ sɔ maibaɣɛ ara nyanyarĩa i ɔ̃ iso fiɛ ɔ̃abo i Tsirise iyebi ame.
8Mafɔɖedze kasarɛkɔ̃ mabuaidze ne, ma wũ ikote sɔ maaɖe maturi ma mba ngbã sɛɛ fiɛ maibaɖe sinyagɛmi inyɔ maturi, maaɖe mma loisɛ manɛ ndã marɛ̃ fiɛ ma anɔ iisɛ abe i sikã iso. 9Ikote sɔ maamɔɛ̃ kafɔkaɖe Itɔ̃me Bielea nɛ mafɔ ngbe teteree ku situ dzɛ loibatã ma ipɔ. 10Ipia sɔ aala ma ngbã anyɔ fiɛ si ainya iɣɛrɛ kuiwɛ̃ i ma iso fiɛ aatã sɔ maakpese mafɔɖedze mabuaidze. 11Ma mare ana ne, ikote sɔ maaɖe marɔ̃go ma nsi ngbã sɛɛ fiɛ maisɛ maɣɛ maturi iso ara. Maaɖe marɔ̃go ma loisɛ marɛ̃ ndã fiɛ masɛ mabara ira biara kukaakɔ. 12Nyɔ sɔ mabuaidze magbe ɔbiara yiri ɔrɔ̃go ɔwɛ̃, ɔto ɔnyɔ ɔ̃ mabi gu ɔ̃ iyo maturi ɔɖuɖu iso kukaakɔ. 13Mabuaidze ma lomɔɛ̃ ma karabara kukaakɔ ne, ma mɔmɔ ba kayakpa fiɛ masɛ mawo kafɔkaɖe gu Yesu Kristo iso itɔ̃me ɔɣɛ ku ɔle.
14Atoa sɔ nto lotsɛrɛ ɔko gɔgbe lotã-ɔ ne, nto lonyɔ ɔri sɔ loaba fɔ kɔrɛ i ɔwi kurukutu ame. 15Ɣɛɛ nto lotsɛrɛ sɔ si logbikama ne, aatsue kumɛgɔ ikote sɔ ɔturi aasɛ ngbã i Ɣaa iyo nɛ nɖe Ɣaa gɔ mba ngbã mafɔɖedze ndɛ̃. Mafɔɖedze magbe nɣɛ i ɔnukuare kama ne. 16Ɣaa itɔ̃me wɛrɛa nɛ maɖi mate ne, iba kuɣa gbaã fiɛ ɔturi kuwɛ̃ iibawo ne ɔsɛ̃. Ne nɖe sɔ,
“Bosate ɔba lɛ Ɔturi Awune Ɔbi.
Ɣaa Siwarã ɔkɔlɛ wũ lɛ ɔturi bɔlɔlɔa.
Ɣaa makpabo ɔnya wũ.
Maturi ɔɣɛ ɔ̃ iso itɔ̃me i abuiti ɔɖuɖu ame.
Maturi gbodzoo ɔfɔ wũ maɖe i kayiiso.
Fiɛ Ɣaa ɔsu wũ ɔkɛlɛgu kato i ikpawaĩ ame.”


text:
TA 99
Yesu Yɔ Dɔ Ŋkuagbãtɔwo Eye Wòkpe Ðe Zaxeo Ŋu
MATEO 20:29-34 MARKO 10:46-52 LUKA 18:35–19:10
YESU YƆ DƆ ŊKUAGBÃTƆWO LE YERIKO
ADZƆXƆLA ZAXEO TRƆ DZI ME
Yesu kple ame siwo le mɔ zɔm kplii la ɖo Yeriko, si didi tso Yerusalem abe ŋkeke ɖeka fe mɔzɔzɔ ene. Du evee woyɔna be Yeriko, eye du xoxotɔ gbɔ didi tso Romatɔwo fe du yeyea gbɔ abe kilometa ɖeka kple afã ene. Esi Yesu kple amehawo dzo le du siawo dometɔ ɖeka me yina kemɛa me la, ŋkuagbãtɔ eve siwo nye nubialawo la se amewo fe hoowɔwɔ. Wo dometɔ ɖeka ŋkɔe nye Bartimeo.
Esi Bartimeo kple efe evelia se be Yesu va yina la, wode asi ɣlidodo me be: “Afetɔ, David Vi, kpɔ nublanui na mí!” (Mateo 20:30) Ke ameha la me tɔ aɖewo blu ɖe wo ta be woazi ɖoɖoe, gake wogado ɣli ɖe edzi boŋ. Esi Yesu de dzesi nu si nɔ edzi yim la, etɔ. Yesu gblɔ na ame siwo le eŋu la be woayɔ ame siwo le ɣlia dom la na ye. Woyi nubialaawo gbɔ hegblɔ na wo dometɔ ɖeka be: “Wò dzi nedze eme! Tso; ele yɔwòm.” (Marko 10:49) Ŋutsua tsɔ dzidzɔ ɖe efe awudziwui fu gbe hetso kpla yi Yesu gbɔ.
Yesu bia ŋkuagbãtɔawo be: “Nu kae miedi be mawɔ na mi?” Woɖo eŋu be: “Afetɔ, na míafe ŋkuwo naʋu.” (Mateo 20:32, 33) Wofe nu wɔ nublanui na Yesu, eye wòka asi wofe ŋkuwo ŋu. Le wo dometɔ ɖeka gome la, egblɔ nɛ be: “Heyi. Wò xɔse na nèhaya.” (Marko 10:52) Ŋkuagbãtɔ eveawo siaa fe ŋkuwo ʋu, eye wode asi Mawu kafukafu me. Esi ameawo kpɔ nu si dzɔ la, woawo hã wokafu Mawu. Ame siwo nye ŋkuagbãtɔwo tsã la dze Yesu yome azɔ.
Ameha gã aɖe le Yesu ŋu esime wònɔ Yeriko dua me tom. Ame sia ame di be yeakpɔ ame si ʋu ŋku na ŋkuagbãtɔawo. Amewo le Yesu mimim ɖo le goawo katã me, si wɔe be ame aɖewo mete ŋu kpɔe flui gɔ̃ hã o. Aleae wònɔ le Zaxeo hã gome. Adzɔxɔla siwo le Yeriko kple efe golɔgoewo la fe amegãe wònye. Esi wònye ame kpui ta la, mete ŋu nɔ nu si le edzi yim la kpɔm o. Eya ta Zaxeo fu du dze Yesu ŋgɔ ɖalia gboti aɖe si le mɔ si tom wòle la dzi. Kɔkɔfe si Zaxeo le azɔ la ana wòakpɔ nu sia nu si le edzi yim. Esi Yesu gogo Zaxeo hekpɔe le atia me la, egblɔ nɛ be: “Zaxeo, ɖi kaba, elabena afewò mee madze egbe.” (Luka 19:5) Zaxeo ɖi le atia dzi heyi afe me kaba ɖaxɔ efe amedzro sia si ŋu bubu le la.
Esi ameawo kpɔ nu si le dzɔdzɔm la, wode asi liʋiliʋĩlilĩ me. Wofe susue nye be mele be Yesu nadze ame si woawo wobu nu vɔ̃ wɔla la gbɔ o. Zaxeo zu kesinɔtɔ to adzodada amewo le adzɔxɔxɔ me dzi.
Esi Yesu le gegem ɖe Zaxeo fe me la, ameawo gblɔ be: “Ŋutsu sia yina nu vɔ̃ wɔla gbɔ dze ge.” Gake Yesu ya kpɔe be Zaxeo ate ŋu atrɔ dzi me. Eye Yesu fe mɔkpɔkpɔa medo kpo emevava o. Zaxeo tsi tre hegblɔ nɛ be: “Kpɔ ɖa Afetɔ, matsɔ nye nunɔamesiwo fe afã ana ame dahewo, eye maɖo nu sia nu si metafa ame aɖe xɔ le esi la tefe zi ene.”—Luka 19:7, 8.
Mɔ si nu Zaxeo ɖee fia le be yetrɔ dzi me la ɖe dzesi ŋutɔ! Anɔ eme be ne ekpɔ efe adzɔxɔxɔ ŋuti nuŋlɔɖiwo dzi la, ate ŋu abu home si tututu wòxɔ le Yudatɔ vovovowo si. Azɔ eɖe adzɔgbe be yeaɖo etefe na wo zi ene. Esia sɔ gbɔ wu nu si Mawu fe sea bia gɔ̃ hã. (2 Mose 22:1; 3 Mose 6:2-5) Gawu la, Zaxeo do ŋugbe be yeatsɔ yefe nunɔamesiwo fe afã ana ame dahewo.
Zaxeo fe dzimetɔtrɔ ŋuti kpeɖodzi sia dze Yesu ŋu, eye wògblɔ be: “Xɔxɔ va afe sia me egbea, elabena Abraham vie wò hã nènye. Elabena Amegbetɔvi la va be yeadi ame siwo bu la ahaɖe wo.”—Luka 19:9, 10.
Ɣeyiɣi kpui aɖee nye ema do ŋgɔ esi Yesu fo nu tso “ame siwo bu” la ŋu le efe lododo si ku ɖe vi búbua ŋu la me. (Luka 15:11-24) Azɔ ena wokpɔ nya siwo wògblɔ va yi la ŋuti kpɔɖeŋu ŋutɔŋutɔ esi wòva ke ɖe ame sia si bu hafi la ŋu. Ele eme be subɔsubɔhakplɔlawo kple wo yomedzelawo anɔ Yesu ŋu lĩm ahanɔ nu fom tsi tre ɖe eŋu le esi wòdea ha kple ame siwo le abe Zaxeo ene ta ya. Gake Yesu yi edzi le Abraham fe vi siwo bu la dim hele wo kple Mawu dome dzram ɖo.


text: 5 Mitsa le Yerusalem kpɔdomeewo.Mitsa ŋku, eye miade dzesi nu.Eye mitsa le efe ablɔwo meMiakpɔe ɖa be ame aɖe li si wɔa nu dzɔdzɔe,+Eye wòdia nutefewɔwɔ yome mɔ hã;Ekema matsɔe ake dua.2 Ne wogblɔ be, “Zi ale si Yehowa le agbe!” gɔ̃ hã la,Alakpatam ko wònye kam wole.+3 Oo Yehowa, ɖe wò ŋkuwo media nutefewɔwɔ oa?+ȃo wo, gake mede lãme na wo o.*Ètsrɔ̃ wo, gake wogbe toɖoɖo amehehe.+Wona wofe ŋkume sẽ wu agakpe,+Eye wogbe tɔtrɔ.+4 Ale megblɔ be: “Nyatefee, ame tsɛwoe wonye.Wowɔ bometsinu, elabena womenya Yehowa fe mɔ,Wofe Mawu fe se la o.5 Azɔ mayi ame ŋkutawo gbɔ aɖafo nu kpli wo,Elabena woawo ya woanya Yehowa fe mɔ,Wofe Mawu fe se la.+Ke wo katã woŋe kɔkuti la,Eye wotso kaawo.”6 Esia tae dzata dona tso ave me va dzea wo dzi,Amegãxi dona tso gbegbe va vuvua wo,Eye lãklẽ dea xa ɖe wofe duwo ŋu.Evuvua ame sia ame si do tso wo me.Elabena wofe dzidadawo sɔ gbɔ;Wofe nutefemawɔmawɔ do agbogbo.+7 Aleke wɔ matsɔ nu sia ake wò?Viwòwo gblẽm ɖi,Eye wotsɔ nu si menye Mawu o la le atam kam.+Mekpɔa wofe hiahiãwo gbɔ na wo,Gake wole ahasiwɔwɔ dzi,Eye wolɔna hoo yia gbolo fe me.8 Wole abe sɔtsu siwo fe lãme le fiefiẽm ɖe asiyɔyɔ ŋu ene,Wo dometɔ ɖe sia ɖe le gbe tem ɖe ehavi srɔ̃ ŋu.+9 Yehowa be: “Ðe nyemabia akɔnta le nu siawo ta oa?Ðe nyemabia* hlɔ̃ dukɔ sia tɔgbi oa?”+10 “Miho ɖe efe waingblewo ŋu, eye migblẽ wo dome,Gake migatsrɔ̃ wo keŋkeŋ o.+Milã efe alɔdzewo ɖa le eŋu,Elabena menye Yehowa tɔe wonye o.11 Elabena Israel fe afe kple Yuda fe afe laWɔ alakpanu ɖe ŋunye,” Yehowa ye gblɔe.+12 “Wogbe nu le Yehowa gbɔ, eye wole gbɔgblɔm be,‘Mawɔ naneke mí o.*+Vɔ̃ aɖeke madzɔ ɖe mía dzi o;Eye míakpɔ yi alo dɔwuame kple ŋku o.’+13 Nyagblɔɖilawo zu tofloko,Eye nya* la mele wo me o.Nenɔ na wo alea!”14 Eya ta ale aʋakɔwo fe Yehowa gblɔe nye esi:“Esi ame siawo le nya sia gblɔm ta la,Kpɔ ɖa, mana nye nya siwo le nuwò la nazu dzo,+Dukɔ sia azu nake,Eye wòafiã wo.”+15 Yehowa be: “Oo, Israel fe afe, kpɔ ɖa, makplɔ dukɔ aɖe tso didife ava fo ɖe mia dzi.+Dukɔ ma li tso gbe aɖe gbe ke.Enye blemadukɔ,Eye wònye dukɔ si fe gbegbɔgblɔ mènya o,Eye màte ŋu ase wofe nufofo gɔme hã o.+16 Wofe daku le abe yɔdo si le nuvo ene;Wo katã wonye aʋakalẽtɔwo.17 Woaɖu nu siwo nèŋe kple wò abolo siaa.+Woavuvu viwòŋutsuwo kple viwònyɔnuwo.Woaɖu wò alẽwo kple wò nyiwo.Woaɖu wò wainka kple wò gboti.Woatsɔ yi atsrɔ̃ wò du sesẽ siwo ŋu nèle dzi ɖom ɖo la.”18 “Ke le ŋkeke mawo me gɔ̃ hã la, nyematsrɔ̃ mi ɖa keŋkeŋ o,” Yehowa ye gblɔe.+19 “Eye ne wobia be, ‘Nu ka tae Yehowa mía Mawu wɔ nu siawo katã mí ɖo?’ hã la, nàɖo eŋu na wo be, ‘Ale si ko miegblẽm ɖi, eye miesubɔ dutamawu le miafe anyigba dzi la, nenema kee miasubɔ dukɔ bubu me tɔwo le anyigba si menye mia tɔ o la hã dzi.’”+20 Migblɔe le Yakob fe afe la me,Eye miɖe gbefãe le Yuda be:21 “Dukɔ tsibome manyanu,* mise nya sia:+Ŋku li na wo gake womekpɔa nu o;+To li na wo gake womesea nu o.+22 Yehowa be, ‘Ðe miagbem vɔvɔ̃,Eye miadzo nyanyanya le tanye oa?Nyee tsɔ ke do lifo na atsiafu,Wònye ɖoɖo mavɔ si dzi magbɔ o.Ne efe tsotsoewo le mimlim hã la, womate ŋui o;Eye ne wodze agbo hã la, womate ŋu agbɔ edzi ayi o.+23 Ke dzi dzeaglã sẽto le dukɔ sia si;Wote ɖe aga helé woawo ŋutɔwo fe mɔ tsɔ.+24 Ke womegblɔ le wofe dzi me be,“Azɔ mina míavɔ̃ Yehowa mía Mawu,Ame si nana tsi dzana,Eye wònaa keletsi kple adatsi ɖe edzaɣi,Ame si kpɔa nuŋeɣi fe kwasiɖawo ta na mí la”+ o.25 Miafe vodadawoe gblẽ nu siawo me na mi;Eye miafe nu vɔ̃woe te nu nyui mi.+26 Elabena ame vɔ̃ɖiwo le nye dukɔ la dome.Wole adeklo dzi abe ale si xevimɔ̃trelawo nɔa adeklo dzi ene.Wotre mɔ̃ vɔ̃ da ɖi.Amegbetɔwoe woɖe.27 Ale si xewo yɔa xadza me fũu la,Nenemae alakpadada yɔ wofe xɔwo me fũu.+Esia tae ŋusẽ ɖo wo ŋu, eye wozu kesinɔtɔwo.28 Woda ami, eye wo ŋuti zrɔ̃ dredredre;Nu vɔ̃ɖi wɔwɔ yɔ wo gbagba.Womexɔa tsyɔ̃evi fe nya ɖe akɔ,+Ne nu nadze edzi na wo o;Eye womedrɔ̃a nya dzɔdzɔe na ame dahewo o.’”+29 Yehowa be: “Ðe nyemabia akɔnta le nu siawo ta oa?”“Ðe nyemabia* hlɔ̃ dukɔ sia tɔgbi oa?30 Wowɔ ŋɔdzinu kple ŋunyɔnu le anyigba la dzi:31 Nyagblɔɖilawo gblɔa alakpanya ɖi;+Eye nunɔlawo zãa wofe ŋusẽ tsɔ ɖua afetɔ ɖe amewo dzi.Eye wòdze nye dukɔ ŋu alea.+Ke nu kae miawɔ ne nuwuwu la va?”


text:
SƆHƐWO BIANA BE
Ðe Ame Sia Sɔ Nama?
Èke ɖe ame si ate ŋu ava nye wò kpeɖeŋutɔ nyui ŋua? Ne nenemae la, aleke nàwɔ anya ne ame sia sɔ na wò?
Ehiã be nàlé ŋku ɖe nu siwo yi ŋgɔ wu gotagomedzedzeme ŋu. Ne nyɔnuvi aɖe dze tugbe la, mefia kokoko be enye ame si dzi woate ŋu aka ɖo o, nenema kee ne ŋutsuvi aɖe xɔ ŋkɔ la mefia be anye agbe nyui nɔla godoo o. Àdi be yeaɖe ame si ana nàɖe dzi ɖi, ame si fe nɔnɔmewo kple taɖodzinuwo sɔ kple tɔwò.—1 Mose 2:18; Mateo 19:4-6.
Lé Ŋku Ðe Nu Siwo Yi Ŋgɔ Wu Gotagomedzedzeme Ŋu
Lé ŋku ɖe ame si fe nu lé dzi na wò la ŋu anukwaretɔe. Gake kpɔ nyuie! Ne mènya wɔwɔ o la, ɖewohĩ nu siwo nàdi be yeakpɔ la ko ŋue wò susu ava nɔ. Eya ta gbɔ dzi ɖi. Dze agbagba nàlé ŋku ɖe nɔnɔme siwo ŋutɔŋutɔ le xɔ̃wòa si la ŋu.
Ame geɖe siwo ɖoa gbe ɖi kple wo nɔewo la mekpɔa nu yia ŋgɔ wu gotagomedzedzeme o. Ke boŋ, wotsia dzi hetɔa asi nu siwo me wosɔ le la dzi, hegblɔna be: “Míelɔ̃a hadzidzi ɖeka tɔgbiwo.” “Míelɔ̃a modzakaɖeɖe ɖeka tɔgbiwo.” “Míafe susuwo sɔ le nu sia nu me!” Gake ahiã be nàkpɔ nu ayi ŋgɔ wu gotagomedzedzeme ko. Ehiã be nàde dzesi “dzime fe ame ɣaɣla” la. (1 Petro 3:4; Efesotɔwo 3:16) Le esi tefe be wò susu nanɔ nu siwo me miesɔ le ko ŋu la, dze agbagba nànya ale si wòawɔ nui ne masɔmasɔwo do mo ɖa.
Le kpɔɖeŋu me, bu nu siwo gbɔna la ŋu:
Aleke ame sia kpɔa masɔmasɔwo gbɔ? Ðe wòtea tɔ ɖe efe susu ko dzi, ‘doa dziku’ kabakaba alo ‘daa gbe ɖe ame gbɔa’? (Galatiatɔwo 5:19, 20; Kolosetɔwo 3:8) Alo ɖee ame sia sea nu gɔmea, si fia be elɔ̃na faa ɖea asi le nya ŋu bene ŋutifafa nanɔ anyi ne nu si dzɔ la menye se aɖeke dzi dada oa?—Yakobo 3:17.
Ðe ame sia dzea agbagba be yeana woawɔ nu ale si yedi la kokokoa? Ðe wòdina be nàlɔ̃ ye ɖeka ko alo nye ame si ʋãa ŋua? Ðe wòdina godoo be yeanya nu sia nu si nàwɔ alo afi sia afi si nàyia? Ðetugbui aɖe si ŋkɔe nye Nicole la gblɔ be: “Mesena be ɖekakpui kple ɖetugbui aɖewo siwo le gbe ɖom ɖi la wɔa dzre le esi ame ɖeka doa dziku be ame evelia menana yenyana afi siwo wòado ayi o ta. Mekpɔe be ema nye dzesi be kuxi aɖe li.”—1 Korintotɔwo 13:4.
Aleke amewo bua xɔ̃wò si nèle gbe ɖom ɖi kpli la? Anyo be nàɖo dze kple ame siwo nya xɔ̃wòa nyuie ɣeyiɣi didi aɖee nye esia, abe ame tsitsi kpɔnutefe siwo le efe hamea me la ene. Woana nànya ne ame si ŋu ‘woɖia ɖase nyuie tsoe’ wònye.—Dɔwɔwɔwo 16:1, 2.


text:
Ele be ame siwo doa vevie mawusubɔsubɔ naxɔe ase be subɔsubɔha si yewotia la dzea Mawu kple Yesu ŋu. Ne mele nenema o la, ke nu ka tae wòle be woanɔ subɔsubɔha ma me?
Yesu Kristo meda asi ɖe nya si amewo gblɔna be subɔsubɔha geɖewo alo mɔ geɖewoe li, eye wo dometɔ ɖe sia ɖe kplɔa ame yia ɖeɖekpɔkpɔ me la dzi o. Ðe wògblɔ boŋ be: “Agbo la le biie, eye mɔ si kplɔa ame yia agbe me la xaxa, eye ame ʋɛ aɖewo koe nye ame siwo kpɔnɛ.” (Mateo 7:14) Yehowa Ðasefowo xɔe se be yewoke ɖe mɔ ma ŋu. Ðe menye nenema o la, anye ne wodi bubu fe mɔ xoxoxo.


text: 2 Nɔviwo, miawo ŋutɔwo mienya nyuie be míafe mia gbɔ vava la mezu dzodzro o.+2 Togbɔ be míekpe fu, eye woɖi gbɔ mí gbã le Filipi,+ abe ale si mienya ene hã la, dzi ɖo mía fo to mía Mawu fe kpekpeɖeŋu me be míagblɔ Mawu fe nya nyui la na mi+ le tsitretsiɖeŋu* geɖe me.3 Elabena nuxlɔ̃ame si míenana mi la menye alakpanya alo susu vɔ̃ alo amebeble wònye o,4 ke boŋ ale si ko Mawu kpɔe be míedze be wòatsɔ nya nyui la ade asi na míi la, nenemae míefoa nui, menye be wòadze amegbetɔwo ŋu o, ke boŋ be wòadze Mawu, ame si dzroa míafe dziwo me kpɔ la ŋu.+5 Le nyatefe me la, mienyae nyuie be míezã ameflunya ŋɔnɔe aɖeke ɣeaɖekeɣi kpɔ o, alo to aye me klẽ ŋu ɖe ame aɖeke fe nu ŋu kpɔ o;+ Mawue nye ɖasefo!6 Eye míele bubu hã dim tso amegbetɔwo gbɔ o, míele edim tso miawo alo ame bubuwo gbɔ o, togbɔ be míate ŋu anye agba gã aɖe na mi le Kristo fe apostolo siwo míenye ta hafi.+7 Ke boŋ míewɔa nu ɖe mia ŋu tufafatɔe, abe ale si vidada léa be na eya ŋutɔ viawo nyuie ene.8 Eya ta esi míelɔ̃a nu le mia gbɔ o ta la, edzɔ dzi na mí vevie be, menye Mawu fe nya nyui la ɖeɖe ko míatsɔ ana mi o, ke míawo ŋutɔ mía ɖokuiwo* hãe,+ elabena mieva zu míafe lɔlɔ̃tɔwo.+9 Nyatefee, nɔviwo, mieɖoa ŋku míafe agbagbadzedze kple kutrikuku dzi. Esime míele Mawu fe nya la gblɔm na mi la, míewɔa dɔ zã kple keli, ale be míagazu agba gã aɖeke na mia dometɔ aɖeke o.+10 Miawoe nye ɖasefowo, eye Mawu hã nyee, be míenye nutefewɔlawo kple ame dzɔdzɔewo kpakple mokakamanɔŋutɔwo le mi xɔsetɔwo dome.11 Eye mienya nyuie be míeyi edzi xlɔ̃ nu mia dometɔ ɖe sia ɖe,+ eye míefa akɔ na mi hefo nu na mi abe ale si vifofo+ wɔna na viawo ene,12 ale be miayi edzi azɔ ale si dze Mawu,+ ame si yɔ mi va efe Fiaɖufe+ kple ŋutikɔkɔe+ gbɔ la ŋu.13 Ɛ̃, ema tae míawo hã míedaa akpe na Mawu madzudzɔmadzudzɔe ɖo,+ elabena esi miexɔ Mawu fe nya, si miese tso mía gbɔ la, miexɔe abe amegbetɔwo fe nya ene o, ke boŋ abe Mawu fe nya ene, abe ale si tututu wòle hã ene, eye wòle dɔ dzi le mi xɔsetɔwo me.14 Nɔviwo, miezu Mawu fe hame siwo le Yudea siwo wɔ ɖeka kple Kristo Yesu la srɔ̃lawo, elabena miawo hã miekpe fu le miawo ŋutɔwo mia deviwo si me,+ abe ale si tututu woawo hã wokpe fu le Yudatɔwo si me la ene,15 ame siwo wu Afetɔ Yesu+ gɔ̃ hã kple nyagblɔɖilawo, eye woti míawo hã yome.+ Azɔ hã, womele nu si dze Mawu ŋu la wɔm o, ke boŋ wotsi tsitre ɖe amewo katã fe nyonyo ŋu,16 esi wodze agbagba be yewoaxe mɔ na mí be míagafo nu na dukɔwo me tɔwo ne woakpɔ ɖeɖe o.+ Ale ɣesiaɣi wona wofe nu vɔ̃wo yɔ gba go. Ke efe dziku la va wo dzi mlɔeba.+17 Ke nɔviwo, esi mía kpli mi dome klã ɣeyiɣi kpui aɖe (le ŋutilã me, menye le míafe dzi me ya o), eye miele mía dzrom vevie ta la, míedze agbagba ɖe sia ɖe be míagakpɔ mia ŋkume.18 Esia tae míeɖoe be míava mia gbɔ, ɛ̃, nye Paulo, medze agbagba menye zi ɖeka o, ke boŋ zi eve sɔŋ; ke Satana tu afɔ eme.19 Elabena nu kae nye míafe mɔkpɔkpɔ alo dzidzɔ alo aseyetsotso fe dziɖuɖukuku le mía Afetɔ Yesu ŋkume le efe anyinɔɣi la? Alo menye miawoe oa?+20 Ɛ̃, miawoe nye míafe bubu kple dzidzɔ.


text:
TA 10
Fia La Le Efe Amewo Ŋu Kɔm Le Gbɔgbɔ Me
1-3. Nu kae Yesu wɔ esi wòkpɔe be wonɔ ɖi fom gbedoxɔa?
YESU dea bubu gbedoxɔ si nɔ Yerusalem la ŋu vevie, elabena enya tefe si tɔgbi wònye. Tso gbe aɖe gbe ke la, gbedoxɔae nye afi si koŋ tadedeagu vavãtɔ yia edzi le le anyigba dzi. Gake ele be tadedeagu ma nanɔ dzadzɛ ahanɔ kɔkɔe, elabena enye tadedeagu na Mawu kɔkɔe, Yehowa. Eya ta bu ale si Yesu anya se le eɖokui me esi wòva gbedoxɔa me le Nisan 10, fe 33 M.Ŋ. dzi eye wòkpɔe be wonɔ ɖi fom tefea la ŋu kpɔ. Nu kawoe nɔ edzi yim?—Mixlẽ Mateo 21:12, 13.
2 Asitsala kple gaɖɔlila ŋuklẽlawo bɔbɔ nɔ anyi ɖe gbedoxɔa fe akpa si nye Dukɔwo Me Tɔwo Ƒe Xɔxɔnua henɔ ame siwo va afi ma be yewoasa vɔ na Yehowa la tafam. * Yesu “[nyã] ame siwo le nu dzram kple ame siwo le nu flem le gbedoxɔa me la katã do goe, eye wòmu gaɖɔlilawo fe kplɔ̃wo.” (Tsɔe sɔ kple Nexemiya 13:7-9.) Ebu fɔ ɖokuitɔdila mawo be wotsɔ ye Fofo fe afe la wɔ “adzodalawo fe doe.” Yesu to esia dzi ɖe ale si wòdea bubu gbedoxɔa kple nu si wòle tsitre ɖi na ŋu la fia. Ele be tadedeagu si wotsɔna naa Fofoa la nanɔ dzadzɛ!
3 Ƒe alafa geɖe le ema megbe, esi woɖo Yesu zi dzi abe Mesia Fiaɖufea fe Fia ene vɔ la, egakɔ gbedoxɔ aɖe ŋu, eye esia ka mí ame siwo katã di be míasubɔ Yehowa le mɔ nyuitɔ nu egbea. Gbedoxɔ ka ŋue wòkɔ?
“Lewi Viwo” Ŋu Kɔkɔ
4, 5. (a) Tso fe 1914 va ɖo fe 1919 fe gɔmedzedze lɔfo la, aleke wokɔ Yesu yomedzela amesiaminawo ŋui? (b) Ðe Mawu fe amewo ŋu kɔkɔ la se ɖe afi ma? Ðe eme.
4 Abe ale si míekpɔe le agbalẽ sia fe Ta Evelia me ene la, esi woɖo Yesu zi dzi le fe 1914 me megbe la, eya kple Fofoa wova lé ŋku ɖe gbɔgbɔmegbedoxɔa, si nye ɖoɖo siwo wowɔ ɖe tadedeagu vavãtɔ ŋu la ŋu. * Esi wova lé ŋku ɖe gbedoxɔa ŋu vɔ la, Fia la kpɔe be ehiã be yeakɔ “Lewi viwo,” si le tsitre ɖi na Kristotɔ amesiaminawo, la ŋu. (Mal. 3:1-3) Tso fe 1914 va ɖo fe 1919 fe gɔmedzedze lɔfo me la, Yehowa, Galólola la, ɖe mɔ efe amewo to dodokpɔ kple nɔnɔme sesẽ geɖewo me be yeatsɔ akɔ wo ŋu. Dzidzɔtɔe la, amesiamina mawo to dodokpɔ sesẽ mawo me do dedie, si na wo ŋu kɔ nyuie azɔ eye wole klalo be yewoaɖee afia be yewodi vevie be yewoawɔ dɔ na Mesia Fia la!
5 Ðe ema fia be Mawu fe amewo ŋu kɔkɔ se ɖe afi ma? Ao. Le ŋkeke mamlɛawo katã me la, Yehowa to Mesia Fia la dzi le kpekpem ɖe eyomedzelawo ŋu be woanɔ dzadzɛ ale be woate ŋu ayi edzi anɔ gbɔgbɔmegbedoxɔa me. Míadzro ale si wòle wo ŋu kɔm le agbenɔnɔ kple hakplɔɖoɖo gome la me le ta eve siwo kplɔ esia ɖo me. Gake mina míadzro ale si wòle wo ŋu kɔm le gbɔgbɔ me la me gbã. Ado ŋusẽ míafe xɔse ŋutɔ be míadzro nu siwo wɔm Yesu le—esiwo dzena gaglã kple esiwo medzena gaglã o siaa—tsɔ le kpekpem ɖe eyomedzelawo ŋu be woanɔ dzadzɛ le gbɔgbɔ me la me.
“Mikɔ Mia Ðokui Ŋu!”
6. Aleke nya siwo Yehowa gblɔ na Yudatɔ aboyomewo la na míese nu si wòfia be woanɔ dzadzɛ le gbɔgbɔ me la gɔme?
6 Nu kae wòfia be woanɔ dzadzɛ le gbɔgbɔ me? Be míaɖo nya sia ŋu la, mina míadzro nya siwo Yehowa gblɔ na Yudatɔwo esi ɣeyiɣia de be woatrɔ agbɔ tso aboyo me le Babilon le fe alafa adelia D.M.Ŋ. me la me kpɔ. (Mixlẽ Yesaya 52:11.) Gbedoxɔa dzadzraɖo kple tadedeagu vavãtɔ gbugbɔɖoanyi ta koŋue Yudatɔawo atrɔ agbɔ va Yerusalem ɖo. (Ezra 1:2-4) Yehowa di be yefe amewo naɖe asi le Babilontɔwo fe subɔsubɔnuwɔna ɖe sia ɖe ŋu. De dzesii be nya siwo wògblɔ na wo la dometɔ ɖe sia ɖe nye sedede. Egblɔ be: “Migaka asi nu makɔmakɔ aɖeke ŋu o!,” “miʋu tso wo dome,” “mikɔ mia ɖokui ŋu!” Mele be woatsɔ alakpasubɔsubɔ nuwɔna aɖeke afo ɖi tadedeagu vavãtɔ o. Eya ta nya ta kae míafo azɔ? Be woanɔ dzadzɛ le gbɔgbɔ me fia be woafo asa na alakpasubɔsubɔ fe nufiafiawo kple efe nuwɔna ɖe sia ɖe.
7. Ðoɖo ka dzie Yesu to le kpekpem ɖe eyomedzelawo ŋu be woanɔ dzadzɛ le gbɔgbɔ me?
7 Esi woɖo Yesu Fiae megbe teti la, ewɔ ɖoɖo aɖe si dze gaglã, si dzi wòato akpe ɖe eyomedzelawo ŋu be woanɔ dzadzɛ le gbɔgbɔ me. Ðoɖo mae nye be Kristo ɖo kluvi nutefewɔla kple aɖaŋudzela la le fe 1919 me. (Mat. 24:45) Hafi fe ma naɖo la, Biblia Nusrɔ̃viwo kɔ wo ɖokuiwo ŋu tso alakpasubɔsubɔ nufiafia geɖe me xoxo. Gake egahiã be woakɔ wo ŋu ɖe edzi le gbɔgbɔ me. Kristo to efe kluvi nutefewɔla la dzi na numekɔkɔ eyomedzelawo vivivi be ele be woaɖe asi le azãɖuɖu kple kɔnu aɖewo ŋu. (Lod. 4:18) Mina míadzro wo dometɔ aɖewo me kpɔ.
Ðe Wòle Be Kristotɔwo Naɖu Kristmas-a?
8. Nu kae Biblia Nusrɔ̃viwo nya tso Kristmas ŋu tso gbe aɖe gbe ke, gake nu ka gɔmee womese ɣemaɣi o?
8 Biblia Nusrɔ̃viwo nya tso gbe aɖe gbe ke be trɔ̃subɔsubɔ mee Kristmas dzɔ tso eye be menye December 25 dzie wodzi Yesu o. Le kpɔɖeŋu me, December 1881 fe Zion Gbetakpɔxɔ gblɔ be: “Wokplɔ trɔ̃subɔla miliɔn geɖewo va sɔlemehaa me. Togbɔ be wotrɔ ŋkɔ be yewozu kristotɔwo hã la, womeɖe asi le wofe trɔ̃subɔsubɔkɔnuwo ŋu o, elabena ɖeko wotrɔ ŋkɔ na wofe trɔ̃nuawo be wozu sɔlemeha nunɔlawo, eye wotrɔ ŋkɔ na wofe trɔ̃subɔsubɔzãwo be wozu kristotɔwo fe azãwo. Azã siawo dometɔ ɖekae nye Kristmas.” Le fe 1883 me la, woɖe nu me le Gbetakpɔxɔ me nyati aɖe si fe tanyae nye “Ɣekaɣie Wodzi Yesu?” me be October fe gɔmedzedze lɔfoe wodzi Yesu. * Ke hã, Biblia Nusrɔ̃viawo mese egɔme ɣemaɣi be ele be yewoadzudzɔ Kristmas ɖuɖu o. Brooklyn Betel fomea me tɔwo kura gɔ̃ hã gakpɔtɔ nɔ eɖum. Gake nuwo va dze tɔtrɔ le fe 1926 megbe. Nu ka tae?
9. Nu ka gɔmee Biblia Nusrɔ̃viwo va se tso Kristmas ŋu?
9 Biblia Nusrɔ̃viawo yi edzi wɔ numekuku tsitotsito tso nya sia ŋu eye wova se egɔme be afi si Kristmas dzɔ tso kple nu siwo yia edzi le azã ma ɖuɣi la katã medea bubu Mawu ŋu o. Nyati si nye “Afi Si Kristmas Dzɔ Tso,” si wota ɖe December 14, 1927 fe Nunyonameɣi magazinea me la gblɔ be trɔ̃subɔlawo fe azãe Kristmas nye; edo fome kple trɔ̃subɔsubɔ eye wòdoa dzidzɔkpɔkpɔ yome nɔnɔ ɖe ŋgɔ. Woɖe eme le nyatia me be Kristo mede se be woaɖu azã sia o, eye wotsɔ ŋkubiãnya sia fo etae be: “Esi wònye be xexea, míafe ŋutilã, kple Abosam kpɔa dzidzɔ ɖe azã sia . . . ŋu ta la, edze fãa be mesɔ be ame siwo tsɔ wo ɖokuiwo na be yewoasubɔ Yehowa bliboe la nayi edzi akpɔ gome le eɖuɖu me o.” Eya ta mewɔ nuku o be Betel fomea megaɖu Kristmas le December ma me o, eye womegaɖui kpɔ hã o va se ɖe egbe!
10. (a) Aleke woklo nu le Kristmas ŋu le December 1928 me? (Kpɔ aɖaka si nye “ Kristmas, Efe Dzɔtsofe Kple Taɖodzinu” hã.) (b) Aleke woxlɔ̃ nu Mawu fe amewo tso ŋkekenyui kple azãɖuɖu bubu siwo wòle be woafo asa na la ŋui? (Kpɔ aɖaka si nye “ Nukoklo Le Ŋkekenyui Kple Azãɖuɖu Bubuwo Dzi.”)
10 Le fe si kplɔe ɖo me la, wogaxlɔ̃ nu Biblia Nusrɔ̃viawo vevie tso Kristmas ŋu. Le December 12, 1928 dzi la, Nɔviŋutsu Richard H. Barber, si nye Brooklyn Betel fomea me tɔ la fo nufo ʋãme aɖe le radio dzi tsɔ klo nu le trɔ̃subɔsubɔnuwɔna nyɔŋu siwo me azã sia dzɔ tso la dzi. Aleke Mawu fe amewo wɔ nu ɖe mɔfiame sia si me kɔ, si tso míafe dɔwɔfegã la ŋui? Nɔviŋutsu Charles Brandlein gblɔ tso ɣeyiɣi si me eya kple efe fomea wodzudzɔ Kristmas ɖuɖu la ŋu be: “Ðe wòve mí be míaɖe asi le trɔ̃subɔsubɔnuwɔna mawo ŋua? Kura o! . . . Ðeko wòle na mí abe awu xoxo vuvu aɖe tsɔtsɔ fu gbe ene.” Nɔviŋutsu Henry A. Cantwell, si va zu dzikpɔla mɔzɔla emegbe, hã se le eɖokui me nenema. Egblɔ be: “Dzidzɔe wònye na mí be míeɖe asi le nu mawo ŋu tsɔ ɖee fia be míelɔ̃ Yehowa vavã.” Kristo yomedzela siwo nɔ anyi ɣemaɣi la lɔ̃ faa wɔ tɔtrɔ siwo hiã heɖe asi le azã ma si dzɔ tso alakpasubɔsubɔ me la ɖuɖu ŋu. *—Yoh. 15:19; 17:14.
11. Aleke míate ŋu aɖee afia be Mesia Fia la fe akpa dzie míele vavã?
11 Kpɔɖeŋu nyui kae nye esi Biblia Nusrɔ̃vi wɔnutefe mawo ɖo ɖi na mí! Ele be wofe kpɔɖeŋu nyui sia naʋã mí míabia mía ɖokui be: ‘Aleke mewɔa nu ɖe mɔfiame siwo tsoa habɔbɔa gbɔ la ŋui? Ðe metsɔa dzidzɔ xɔa wo hewɔna ɖe wo dzia?’ Ne míelɔ̃na faa ɖoa to la, aɖee afia be Mesia Fia la fe akpa dzie míele vavã, ame si le kluvi nutefewɔlaa zãm tsɔ le gbɔgbɔmenuɖuɖu nam mí ɖe ɣeyiɣi nyuitɔ dzi.—Dɔw. 16:4, 5.
Ðe Wòle Be Kristotɔwo Nazã Atitsogaa?
12. Ƒe geɖe va yi la, aleke Biblia Nusrɔ̃viwo bua atitsogae?
12 Ƒe geɖe va yi la, Biblia Nusrɔ̃viwo bua atitsoga be enye dzesi si sɔ be Kristotɔwo nazã. Womebui be ele be yewoade ta agu na atitsoga ya o, elabena wonya be trɔ̃subɔsubɔ menyo o. (1 Kor. 10:14; 1 Yoh. 5:21) Le keke fe 1883 me ke la, Gbetakpɔxɔ na eme kɔ nyuie be “tadedeagu na nɔnɔmewɔwɔe ɖe sia ɖe nye ŋunyɔ na Mawu.” Gake le gɔmedzedzea me la, Biblia Nusrɔ̃viwo susui be yewoate ŋu azã atitsoga le mɔ aɖewo nu wòasɔ. Le kpɔɖeŋu me, wotsɔa dzidzɔ dea atitsoga kple fiakuku fe akɔtadzesi wofe awuwo ŋu. Wose egɔme ɣemaɣi be esia nye dzesi be yewoka ɖe edzi be ne yewowɔ nutefe va se ɖe ku me la, yewoaxɔ agbefiakuku la. Tso fe 1891 me la, wodze atitsoga kple fiakuku fe akɔtadzesia tata ɖe Gbetakpɔxɔ fe akpa dzi.
13. Numekɔkɔ kawoe wona Kristo yomedzelawo tso atitsoga zazã ŋu? (Kpɔ aɖaka si nye “ Numekɔkɔ Siwo Wona Vivivi Tso Atitsoga Zazã Ŋu” hã.)
13 Biblia Nusrɔ̃viawo melɔ̃a nu le atitsoga kple fiakuku fe akɔtadzesia gbɔ kura o. Gake tso fe 1920-awo fe nuwuwu lɔfo la, wova ɖe nu me na Kristo yomedzelawo vivivi tso atitsoga zazã ŋu. Nɔviŋutsu Grant Suiter, si va zu Dɔdzikpɔhaa me tɔ emegbe la gblɔ tso takpekpe aɖe si wowɔ le Detroit, Michigan (U.S.A.) le fe 1928 me ŋu be: “Le takpekpe ma me la, menye ɖeko wogblɔ be mehiã be míazã atitsoga kple fiakuku fe akɔtadzesia o, ke boŋ wona eme kɔ na mí fãa hã be enye nu gbegblẽ.” Le fe ʋɛ siwo kplɔe ɖo me la, wogana numekɔkɔ geɖe tso nya sia ŋu. Eme va kɔ nyuie be mele be woazã atitsoga le tadedeagu si le dzadzɛ hele kɔkɔe la me o.
14. Aleke Mawu fe amewo wɔ nu ɖe numekɔkɔ siwo wona wo vivivi tso atitsoga ŋu la ŋui?
14 Aleke Mawu fe amewo wɔ nu ɖe numekɔkɔ siwo wona wo vivivi tso atitsoga ŋu la ŋui? Ðe woyi edzi nɔ atitsoga kple fiakuku fe akɔtadzesi si gbɔ womelɔ̃a nu le o la zãma? Nɔvinyɔnu Lela Roberts, si le Yehowa subɔm hena fe geɖe la gblɔ be: “Esi míenya se nu si wòle tsitre ɖi na gɔme nyuie ko la, míedzudzɔ ezazã enumake.” Nɔvinyɔnu wɔnutefe bubu si ŋkɔe nye Ursula Serenco hã ɖe ale si ame geɖe se le wo ɖokui me la gblɔ ale: “Míeva se egɔme be nu si ŋu míedea asixɔxɔe tsã be enye dzesi na mía Afetɔ fe ku kple míafe nutefewɔwɔ abe Kristotɔwo ene la, sigbeɖe trɔ̃subɔsubɔ fe dzesie wònye. Le ɖekawɔwɔ me kple Lododowo 4:18 me nyawo la, dzi dzɔ mí be kekelia me va kɔ ɖe edzi.” Kristo yomedzela wɔnutefe mawo medi be yewoakpɔ gome le alakpasubɔsubɔ nuwɔna makɔmakɔ aɖeke me kura o!
15, 16. Aleke míate ŋu aɖee afia be míedi vevie be míana Yehowa fe gbɔgbɔmegbedoxɔa fe anyigbadzixɔxɔnuawo nanɔ dzadzɛ?
15 Esiae míawo hã míeɖo kplikpaa be míawɔ egbea. Míenya be Kristo le ɖoɖo aɖe si míekpɔna gaglã, si nye kluvi nutefewɔla kple aɖaŋudzela la, dzi tom le kpekpem ɖe eyomedzelawo ŋu be woanɔ dzadzɛ le gbɔgbɔ me. Eya ta ne woto gbɔgbɔmenuɖuɖu siwo wonaa mí dzi kɔ to dzi na mí be alakpasubɔsubɔ mee nuwɔna alo kɔnu aɖewo dzɔ tso la, míewɔa asitɔtrɔ siwo hiã la enumake ɖokuibɔbɔtɔe. Abe mía nɔviŋutsu kple nɔvinyɔnu siwo nɔ anyi le Kristo fe anyinɔɣia fe gɔmedzedze ene la, míeɖoe kplikpaa be míana Yehowa fe gbɔgbɔmegbedoxɔa fe anyigbadzixɔxɔnuawo nanɔ dzadzɛ.
16 Le ŋkeke mamlɛawo katã me la, Kristo le nu siwo medzena gaglã o hã wɔm, be yeatsɔ akpɔ Yehowa fe amewo fe hamewo ta tso ame siwo ate ŋu afo ɖi hamea le gbɔgbɔ me la si me. Aleke wòle esia wɔmee? Mina míakpɔe ɖa.
“Ame Vɔ̃ɖiwo” Me Mama Tso “Ame Dzɔdzɔewo” Gbɔ
17, 18. Le ɖɔ ŋuti kpɔɖeŋua me la, nu kae nya siwo gbɔna la fia? (a) Ðɔ si woɖi ɖe fu me, (b) “Tɔmelã ɖe sia ɖe fomevi” ɖeɖe, (d) Tɔmelã nyuiawo dede nugowo me, (ɖ) Tɔmelã manyomanyoawo tsɔtsɔ fu gbe.
17 Míafe Fia Yesu Kristo fe ŋku le Mawu fe amewo fe hame siwo le xexea me katã la ŋu be yeakpɔ wo ta. Togbɔ be míate ŋu akpɔ esia gaglã o hã la, Kristo kple mawudɔlawo le amewo me mama dɔ aɖe wɔm. Yesu fo nu tso esia ŋu le ɖɔ ŋuti kpɔɖeŋua me. (Mixlẽ Mateo 13:47-50.) Kpɔɖeŋu sia gɔme ɖe?
18 “Ðɔ aɖe si woɖi ɖe fu me.” Ðɔ la le tsitre ɖi na Fiaɖufegbefãɖeɖedɔa eye atsiafu la le tsitre ɖi na amefomea, si wole gbefã ɖem na. Eɖea “tɔmelã ɖe sia ɖe fomevi.” Nya nyuia hea ame fomevi vovovowo—ame siwo wɔa ŋgɔyiyi va zua Kristotɔ vavãwo kple ame geɖe siwo ate ŋu aɖe ɖetsɔleme fia gbã gake womeva wɔa ɖeka kple tadedeagu vavãtɔ o siaa. * Wofo tɔmelã “nyuiawo nu fu” ɖe nugowo me. Wofoa dzinyuitɔwo nu fu ɖe hamewo, siwo wotsɔ sɔ kple nugowo, la me be woatsɔ tadedeagu si le dzadzɛ na Yehowa. “Wotsɔ manyomanyoawo ya fu gbe.” Le ŋkeke mamlɛawo katã me la, Kristo kple mawudɔlawo le “ame vɔ̃ɖiwo” me mam ɖa tso “ame dzɔdzɔewo” gbɔ. * Eya ta womeɖea mɔ na ame siwo si dzi fe nɔnɔme nyui mele o—ɖewohĩ ame siwo medi be yewoaɖe asi le dzixɔse kple nuwɔna gbegblẽwo ŋu o—la be woava fo ɖi hamea o. *
19. Aleke nèsena le ɖokuiwo me tso nu siwo wɔm Kristo le be yeatsɔ akpɔ Mawu fe amewo kple tadedeagu vavãtɔa ta be woayi edzi anɔ dzadzɛ la ŋu?
19 Ðe mede dzi fo na mí ŋutɔ be míenya be míafe Fia Yesu Kristo le ame siwo le efe dzikpɔkpɔ te la ta kpɔm oa? Eye ɖe mefaa akɔ na mí ŋutɔ be míenya be ale si Yesu ʋã ŋu ɖe tadedeagu vavãtɔ ŋu le fe alafa gbãtɔ me hekɔ gbedoxɔa ŋu la, nenema kee wògale ŋu ʋãm ɖe tadedeagu vavãtɔ kple tadeagula vavãwo ŋu egbea oa? Aleke gbegbe míedaa akpee nye esi be Kristo le dɔ dzi vevie be yeakpɔ Mawu fe amewo ta be woanɔ dzadzɛ le gbɔgbɔ me ahatsɔ subɔsubɔ vavã si le dzadzɛ ana Yehowa! Eya ta mina míafo asa na alakpasubɔsubɔ nuwɔna ɖe sia ɖe atsɔ aɖee afia be míewɔa nutefe na Fia la kple efe Fiaɖufea.
^ mm. 2 Esi wònye be gaku aɖe koŋ li wòle be Yudatɔ siwo va gbedoxɔa me nazã atsɔ axe gbedoxɔmedzɔ si woxena fe sia fe ta la, eva hiãna be woaɖɔli ga, eye gaɖɔlilawo biana be woaxe fe na yewo ɖe ga si woɖɔli na wo ta. Azɔ hã, ele be woafle lã siwo woatsɔ asa vɔe. Anɔ eme be asi si wodona ɖe lãwo ŋu kple ga home si gaɖɔlilawo xɔna la gbɔ eme akpa eya tae Yesu yɔ wo be “adzodalawo” ɖo.
^ mm. 4 Yehowa fe ame siwo le anyigba dzi la dea ta agu nɛ le gbɔgbɔmegbedoxɔ gã la fe anyigbadzixɔxɔnuawo.
^ mm. 8 Woɖe eme le nyatia me be gbɔgblɔ be wodzi Yesu le December, si nye vuvɔŋɔli, me “mewɔ ɖeka kple nya si Biblia gblɔ be alẽkplɔlawo nɔ gbedzi nɔ wofe alẽwo ŋu dzɔm o.”—Luka 2:8.
^ mm. 10 Nɔviŋutsu Frederick W. Franz gblɔ le lɛta aɖe si wòŋlɔ na nɔvi aɖe le November 14, 1927 dzi me be: “Míegale Kristmas ɖu ge le Betel fe sia me o. Betel fomea da asi ɖe edzi be míadzudzɔ Kristmas ɖuɖu.” Le ɣleti ʋɛ aɖewo megbe la, Nɔviŋutsu Franz gblɔ le lɛta bubu si wòŋlɔ le February 6, 1928 dzi me be: “Afetɔ la le mía ŋu kɔm vivivi tso vodada siwo me Abosam fe Babilon habɔbɔa kplɔ mí de tsã la me.”
^ mm. 18 Le kpɔɖeŋu me, bu eŋu kpɔ; le fe 2013 me la, gbefãɖela 7,965,954 ye míenye le xexea me godoo, gake ame 19,241,252 sɔŋ ye de Kristo fe ku fe Ŋkuɖodzia le fe ma me.
^ mm. 18 Tɔmelã nyuiawo me mama tso manyomanyoawo gbɔ to vovo na alẽwo me mama tso gbɔ̃wo gbɔ. (Mat. 25:31-46) Alẽwo me mama tso gbɔ̃wo gbɔ, alo ʋɔnudɔdrɔ̃ amewo be wonye alẽwo alo gbɔ̃wo, ayi edzi le xaxa gã si gbɔna me. Va se ɖe ɣemaɣi la, ame siwo nye tɔmelã manyomanyowo la agate ŋu atrɔ ava Yehowa gbɔ, eye woafo wo nu fu ɖe nugowo, alo hamewo, me.—Mal. 3:7.
^ mm. 18 Mlɔebaa, woatsɔ tɔmelã manyomanyoawo afu gbe ɖe kpodzo bibi me, si le tsitre ɖi na tsɔtsrɔ̃ si ava wo dzi le etsɔme.


text:
ŊUTINYA 49
Ɣe Tɔ Ðe Tefe Ðeka
KPƆ Yosua ɖa. Ele gbɔgblɔm be: ‘Ɣe, tɔ ɖe tefe ɖeka!’ Eye ɣe la tɔ ɖe tefe ɖeka. Etɔ ɖe dzifo titina afima tututu hena ŋkeke bliboa. Yehowae na wòtɔ! Gake na míakpɔ nusita Yosua di be ɣe la nanɔ keklẽm la ɖa.
Esi fia vɔ̃ɖi atɔ̃, siwo le Kanaan-nyigba dzi la dze aʋawɔwɔ gɔme kple Gibeontɔwo la, Gibeontɔwo ɖo ame ɖe Yosua be wòakpe ɖe yewo ŋu. Egblɔ be: ‘Miva xɔ na mí kaba! Fia, siwo katã le todua me la va aʋa wɔ ge kple wò dɔlawo.’
Enumake Yosua kple efe aʋawɔlawo yi. Wozɔ azɔli zã blibo la. Esi woɖo Gibeon la, vɔvɔ̃ ɖo fia atɔ̃awo fe aʋawɔlawo, eye wote sisi. Tete Yehowa na kpetsi gãwo dza, eye aʋawɔla, siwo kpetsia wu la sɔ gbɔ wu esiwo Yosua fe aʋawɔlawo wu.
Yosua kpɔ be esusɔ vie ɣe naɖo to. Ne viviti do la, fia vɔ̃ɖi atɔ̃awo fe aʋawɔlawo dometɔ geɖe asi adzo. Ematae Yosua do gbe ɖa na Yehowa hegblɔ be: ‘Ɣe, tɔ ɖe tefe ɖeka!’ Eye esi ɣea nɔ keklẽm la, Israel-viwo te ŋu ɖu aʋa la dzi keŋkeŋ.
Fia vɔ̃ɖi geɖe gale Kanaan-nyigba dzi, siwo lé fu Mawu fe amewo. Anɔ abe fe ade ene hafi Yosua kple efe aʋawɔlawo ɖu fia 31 dzi le anyigba la dzi. Esi wowɔ esia vɔ la, Yosua na be woma Kanaan-nyigba la na fome, siwo mekpɔ anyigba haɖe o la.
Ƒe geɖewo va yi, eye Yosua va ku esime wòxɔ fe 110. Esi eya kple exɔlɔ̃wo nɔ agbe la, ameawo ɖo to Yehowa. Gake esi ame nyui siawo ku ko la, ameawo dze nu gbegblẽ wɔwɔ gɔme, eye woge ɖe fukpekpe me. Afisiae wohiã na Mawu fe kpekpeɖeŋu le vevie.


text:
Alɔdzedɔwɔfe Kple Tsaɖiɖi Ŋuti Nyatakakawo
Míele kpewòm dzidzɔtɔe be nàva ɖi tsa le míafe alɔdzedɔwɔfewo kple agbalẽtafewo. Kpɔ alɔdzedɔwɔfeawo kple tsaɖiɣiwo.
Congo (Kinshasa)
75, 13e Rue, Q. Industriel
LIMETE
KINSHASA
DEMOCRATIC REPUBLIC OF THE CONGO
+243 81-555-1000
+243 99-818-9791
Tsaɖiɖi
Dzoɖa va se ɖe Fiɖa
Ŋdi ga 8 miniti 30 va se ɖe ga 10 miniti 30 kple ŋdɔ ga 1 miniti 30 va se ɖe ɣetrɔ ga 3 miniti 30
Tsaɖiɖia axɔ gafofo 1
Nu Ðedzesiwo
Míeɖea Gbetakpɔxɔ magazinea gɔme ɖe gbegbɔgblɔ 7 me, eye míeɖea agbalẽ bubuwo gɔme ɖe gbegbɔgblɔ 27 bubuwo me. Míeɖoa agbalẽ tɔn 1,670 ɖe hame siwo wu 3,000 le Congo Kinshasa dukɔ bliboa me fe sia fe.


text:
SRƆ̃ WOƑE XƆSE
Ekpɔ Nu Madzɔmadzɔ Wɔwɔ Tefe Gake Edo Dzi
ELIYA le azɔli dzi to Yordan-bali la me. Edze mɔ tso keke Xoreb-toa gbɔ ke heɖo ta dziehe eye kwasiɖa geɖewoe nye ema wòle mɔa zɔm. Esi wòva ɖo Israel nyigba dzi mlɔeba la, ekpɔ ale si nuwo trɔe le wo denyigba dzi. Kuɖiɖia nu tso eye anyigba te nuwɔwɔ azɔ. Keletsi te dzadza eye agbledelawo dze nuŋɔŋlɔ gɔme. Nyagblɔɖilaa fe dzi anya dze eme esi wòkpɔe be anyigbaa gadze nuwɔwɔ gɔme ake, ke hã dukɔa me viwo ŋue wòtsi dzi ɖo wu. Wotrɔ megbe de wofe Mawu la. Baal subɔsubɔ gakpɔtɔ xɔ afe ɖi abe dɔvɔ̃ ene, si wɔe be dɔ geɖe nɔ Eliya dzi be wòawɔ. *
Esi Eliya gogo Abel-Mexola la, ekpɔe be agbledɔ gã aɖe le edzi yim le afi ma. Wotsɔ nyi eveve tefe wuieve le agble ŋlɔm eye nyiha 12-awo kplɔ wo nɔewo ɖo le anyigba si bɔbɔ la dzobom le agbaka nu. Ŋutsu si le nyiha mamlɛtɔ ŋu la dimee Eliya nɔ. Eyae nye Elisa, ame si Yehowa tia be wòava xɔ ɖe Eliya tefe. Eliya susu ɣeaɖeɣi be ye ɖeka koe susɔ le nutefe wɔm na Mawu, eya ta ɖikeke mele eme o be edi vevie be yeado go ŋutsu sia.
Ðe wòte ɖe Eliya dzi vie be wòaɖe asi le efe agbanɔamedzi kpakple subɔsubɔdɔ aɖewo ŋu na ame bubua? Alo ɖe nyanya be Elisa ava xɔ ɖe ye tefe la ɖe fu nɛa? Míenya ya o, ke hã míete ŋu le gbɔgblɔ ge hã be nya sia meva susu me nɛ o. Nya lae nye be eya hã nye “amegbetɔ si fe seselelãmewo sɔ kple mía tɔwo.” (Yakobo 5:17) Aleke kee wòɖale o, Biblia gblɔ be: “Tete Eliya yi egbɔ, eye wòtsɔ efe [nyagblɔɖiwu la] fu gbe ɖee.” (1 Fiawo 19:19) Anɔ eme be alẽgbalẽ alo gbɔ̃gbalẽ ye Eliya fe nyagblɔɖiwua nye; enye awudziwui eye wònye dzesi be Yehowae tsɔe ɖo ɖofe tɔxɛ ma. Eya ta gɔmesese tɔxɛ aɖe le awua tsɔtsɔ da ɖe Elisa fe abɔta ŋu. Eliya lɔ̃ faa wɔ Yehowa fe gbe dzi heɖo Elisa be wòava xɔ ɖe ye tefe. Eliya ka ɖe efe Mawu la dzi heɖo toe.
Elisa hã di vevie be yeakpe ɖe nyagblɔɖila Eliya si nye xoxo nɛ la ŋu. Elisa meva xɔ ɖe Eliya tefe enumake o. Ke boŋ ebɔbɔ eɖokui henɔ nyagblɔɖila tsitsia ŋu nɔ kpekpem ɖe eŋu abe fe ade sɔŋ ene, si wɔe be wova gblɔ tso eŋu emegbe be eyae nye “ame si de tsi asi na Eliya.” (2 Fiawo 3:11) Aleke gbegbe wòafa akɔ na Eliya ye nye esi be subɔvi zãzɛ sia nɔ kpekpem ɖe ye ŋu! Anɔ eme be ŋutsu eve siawo va zu xɔlɔ̃ siwo dome tsi metona o. Ðikeke mele eme o be ale si wodea dzi fo na wo nɔewoe la kpe ɖe wo ame evea siaa ŋu wodo dzi togbɔ be wokpɔe be nu madzɔmadzɔ wɔwɔ xɔ afe ɖe anyigbaa dzi hã. Vevietɔ esime fia Axab fe vɔ̃ɖivɔ̃ɖia nɔ gã dom ɖe edzi.
Ðe nèkpɔ nu madzɔmadzɔ wɔwɔ tefe kpɔa? Mía dometɔ akpa gãtɔ kpɔ etefe le xexe gblẽku sia me kpɔ. Xɔlɔ̃ si lɔ̃ Mawu la ate ŋu akpe ɖe ŋuwò nàdo dzi. Àte ŋu asrɔ̃ nu geɖe hã tso Eliya fe xɔse me ne èle nu madzɔmadzɔ wɔwɔ tefe kpɔm.
“TSO, NÀYI AÐAKPE ISRAEL-FIA AXAB”
Eliya kple Elisa ku kutri be yewoana dukɔa natrɔ ɖe Yehowa ŋu. Edze fãa be woxɔ ŋgɔ le hehenana nyagblɔɖila bubuwo me, eye anɔ eme be hahoo nusrɔ̃fe aɖe si ŋu wowɔ ɖoɖo ɖo la mee wofiaa nu wo le. Gake ɣeyiɣi aɖe megbe la, Eliya xɔ dɔdeasi yeye aɖe. Yehowa gblɔ nɛ be: “Tso, nàyi aɖakpe Israel-fia Axab.” (1 Fiawo 21:18) Nu kae Axab wɔ?
Fia la nye xɔsegbela xoxo, eye wòvɔ̃ɖi wu Israel fia siwo katã do ŋgɔ nɛ. Eɖe Izebel eye wòna Baal subɔsubɔ va xɔ anyigba la dzi, eye fia la ŋutɔ hã kpɔ gome le eme. (1 Fiawo 16:31-33) Vidzidzikɔnuwo, gbolowɔwɔ kple ɖeviwo tsɔtsɔ sa vɔe gɔ̃ hã yia edzi le Baal subɔsubɔ me. Gakpe ɖe eŋu la, ɣeyiɣi kpui aɖe do ŋgɔ la, Axab gbe se si Yehowa de nɛ be wòawu Ben-Hadad, Aram-fia vɔ̃ɖi, la dzi wɔwɔ. Edze fãa be viɖe si Axab akpɔ tso fia ma gbɔ tae wògbe toɖoɖo Mawu fe gbe ɖo. (1 Fiawo, ta 20) Gake fifia Axab kple Izebel fe ŋukeklẽ, kesinɔnudidi vivivo, kple ŋutasesẽ va do gã ɖe edzi.
Fiasã aɖe nɔ Axab si le Samaria
Yehowa fe Sea meɖi naneke le Axab ya ŋkume o. Eyi afe me kple ‘dziku eye wòɖo adã’ le esi nu si dim wònɔ la mesu esi o ta. Nuŋlɔɖia gblɔ be: “[Emlɔ] efe aba dzi hetrɔ mo ɖe aga, eye wògbe nuɖuɖu.” (1 Fiawo 21:4) Esi Izebel kpɔ be ye srɔ̃ do dziku heyɔ mo abe ɖevi si le nane si menye etɔ o la dim ene la, ewɔ ɖoɖo enumake be yeatsrɔ̃ ame dzɔdzɔe la kple efe fomea siaa ale be yeaxɔ nu si dim ye srɔ̃a le la nɛ.
Asesẽ ŋutɔ be ame naxlẽ efe nugbeɖoɖo vɔ̃ɖia ŋuti nya eye tagbɔsesẽnuwɔna sia maɖu dzi nɛ o. Fianyɔnu Izebel nyae be Mawu fe Sea bia be ne wotso ame aɖe nu eye amenutsotsoa nye ŋkubiãnya la, ele be ame eve naɖi ɖase hafi woaxɔ nya la. (5 Mose 19:15) Eya ta eŋlɔ agbalẽ le Axab fe ŋkɔ me heɖoe ɖe Yezreel-metsitsiwo be woadi ŋutsu eve siwo alɔ̃ faa be yewoaɖi aʋatsoɖase le Nabot ŋu be egblɔ busunya ale be woate ŋu atso kufia nɛ. Nublanuitɔe la, efe nugbeɖoɖoa dze edzi. “Yakame” eve ɖi aʋatsoɖase tso Nabot ŋu, si wɔe be wofu kpee wòku. Menye Nabot ɖeɖe koe wowu o, ke wowu viaŋutsuwo hã kpe ɖe eŋu! * (1 Fiawo 21:5-14; 3 Mose 24:16; 2 Fiawo 9:26) Le nyatefe me la, esi Axab ɖe mɔ na srɔ̃a be wòawɔ nu sia nu si dze eŋu eye wòawu ame maɖifɔwo la, efia be eɖe asi le efe tanyenyea ŋu na srɔ̃a.
Bu ale si Eliya se le eɖokui me esi Yehowa ɖe nu si fia la kple fianyɔnua wɔ la fiae ŋu kpɔ. Ne míekpɔ ale si ame vɔ̃ɖiwo tea ame maɖifɔwo ɖe anyi eye wòdzena abe womehea to na wo o ene la, ate ŋu ate ɖe mía dzi vevie. (Psalmo 73:3-5, 12, 13) Egbea la, míekpɔa etefe amewo wɔa nu madzɔmadzɔ dziŋɔwo. Ɣeaɖewoɣi la, ame siwo le ŋusẽnɔfe, siwo gblɔna be yewonye Mawu tefenɔlawo lae wɔa nu siawo. Gake ŋutinya sia ate ŋu afa akɔ na wò, elabena Biblia na míenya be naneke mele ɣaɣla ɖe Yehowa o. Ekpɔa nu sia nu. (Hebritɔwo 4:13) Ke nu ka wɔm wòle tso ŋutasẽnuwɔna mawo siwo tefe kpɔm wòle la ŋu?
“NYE KETƆ, ÈKPƆMA?”
Yehowa dɔ Eliya ɖe Axab gbɔ. Mawu gblɔ nɛ be: “Kpɔ ɖa, ele Nabot fe waingble me.” (1 Fiawo 21:18) Esi Izebel gblɔ na Axab be waingblea zu etɔ azɔ la, etso yi agblea me enumake ɖanɔ dzidzɔ kpɔm ɖe agble si su esi azɔ la ŋu. Meva susu me nɛ kura be Yehowa nɔ ye kpɔm o. Bu ale si wòanya nɔ sesem le eɖokui me esime wònɔ tsatsam le agblea me hele ale si wòatrɔ asi le agblea ŋu wòazu abɔ nyui aɖe ŋu bum la ŋu kpɔ. Gake kasia Eliya ye nye ema va do! Dzidzɔ si le mo na Axab la trɔ zu dziku kple fuléle eye wògblɔ enumake be: “Nye ketɔ, èkpɔma?”
Nya si Axab gblɔ la ɖe bometsitsi fomevi eve fia. Gbãtɔa ye nye be esi Axab gblɔ na Eliya be, “Èkpɔma?” la, esia ɖee fia be menɔ Yehowa ŋu bum o. Gake Yehowa ya ‘kpɔe’ xoxo. Ekpɔe be Axab wɔ efe tiatiawɔwɔ fe ablɔɖea ŋu dɔ le mɔ gbegblẽ nu eye wòle dzidzɔ kpɔm ɖe agble si su esi le Izebel fe nugbeɖoɖo vɔ̃ɖia ta la ŋu. Mawu kpɔ Axab fe dzi me eye wòkpɔe be elɔ̃ ŋutilãmenuwo wu nublanuikpɔkpɔ, dzɔdzɔenyenye, alo veveseɖeamenu. Evelia ye nye be esi Axab yɔ Eliya be, “Nye ketɔ” la, esia ɖee fia be elé fu ame si nye Yehowa Mawu xɔlɔ̃, si ate ŋu akpe ɖe eya amea ŋu wòatrɔ tso efe mɔ vɔ̃wo dzi hafi la.
Nufiame vevi aɖewo le Axab fe bometsinuwɔnaa me na mí. Ele be míaɖo ŋku edzi ɣesiaɣi be naneke mele ɣaɣla ɖe Yehowa Mawu o. Fofo lɔ̃amee wònye, eye ne míele tatram le mɔ dzɔdzɔetɔ dzi la enyana, eye wòdina vevie be yeakpe ɖe mía ŋu míatrɔ míafe zɔzɔme. Zi geɖe la, Mawu wɔa esia to exɔlɔ̃wo, siwo nye amegbetɔ wɔnutefewo, abe Eliya ene, siwo tsɔa efe nya yina na wo nɔvi amegbetɔwo la dzi. Vodada gã ka gbegbee nye esi wòanye be míabu Mawu xɔlɔ̃ siawo míafe futɔwoe!
Kpɔe ɖa le susu me be Eliya ye nye ema le gbɔgblɔm na Axab be: “Mekpɔ wò.” Ɛ̃, ekpɔ ame si Axab nye la dze sii, be enye fiafitɔ, amewula, kpakple ame si dze aglã ɖe Yehowa Mawu ŋu. Ebia dzinɔamefo be Eliya nate ŋu anɔ te ɖe ame vɔ̃ɖi ma ŋkume! Gake mese ɖe afi ma o, Eliya yi edzi gblɔ Mawu fe ʋɔnudrɔ̃gbedeasia na Axab. Nu siwo nɔ edzi yim la menɔ ɣaɣla ɖe Yehowa o
Eliya nyae be Mawu ahe to na ame vɔ̃ɖiwo kple ame siwo tafaa ame bubuwo la godoo. Egbea, ame geɖe susunɛ be nu gbegblẽ wɔlawo atsi tomahemahe. Menye ɖeko Biblia me ŋutinya sia ɖoa ŋku edzi na mí be Yehowa Mawu kpɔa nu siwo le edzi yim ko o, ke eɖoa kpe edzi na mí hã be adrɔ̃ ʋɔnu dzɔdzɔe le ɣeyiɣi nyuitɔ dzi. Efe Nya la ka ɖe edzi na mí be ŋkeke li gbɔna si dzi wòava ɖe nu madzɔmadzɔ wɔwɔ ɖa keŋkeŋ tegbee! (Psalmo 37:10, 11) Gake ɖewohĩ àbia be: ‘To koe Mawu hena na ame le efe ʋɔnudɔdrɔ̃wo mea, alo ɖe wòkpɔa nublanui hã?’
‘ÈKPƆ ALE SI AXAB BƆBƆ EÐOKUI LE ŊKUNYEMEA?’
Esi Axab se Yehowa fe ʋɔnudrɔ̃gbedeasia la, ale si wòwɔ nui la anya wɔ nuku na Eliya. Nuŋlɔɖia gblɔ be: “Esi Axab se nya siawo la, edze efe awuwo, eye wòta akpanya, etsi nu dɔ, eye wòtsi akpanya me dɔ, eye wòle yiyim kpokpokpo.” (1 Fiawo 21:27) Ðe esia fia be Axab trɔ dzi mea?
Míate ŋu agblɔ be efe nuwɔnaa ɖee fia be ese veve ɖe nu si wòwɔ la ta. Axab bɔbɔ eɖokui, eye ɖikeke mele eme o be esia menɔ bɔbɔe nɛ o, le esi wònye dadala kple ɖokuiŋudzela ta. Gake ɖe wòtrɔ dzi me vavã? Tsɔ nɔnɔme si wòɖe fia sɔ kple nɔnɔme si Fia Manase si va ɖu fia emegbe, si fe nu vɔ̃ɖi wɔwɔ anya vloe wu Axab tɔ la ɖe fia kpɔ. Esi Yehowa he to na Manase la, ebɔbɔ eɖokui eye wòdo ɣli yɔ Yehowa be wòakpe ɖe ye ŋu. Gake egawɔ nu si yi ŋgɔ wu ema. Etrɔ efe agbenɔnɔ, eɖe legba siwo wòli la ɖa keŋkeŋ, edze agbagba gatrɔ ɖe Yehowa subɔsubɔ ŋu, eye wòde dzi fo na eteviwo hã be woawɔ nenema ke. (2 Kronika 33:1-17) Ðe Axab hã ɖe afɔ siawoa? Nublanuitɔe la, mewɔe o.
Ðe Yehowa de dzesi ale si Axab ɖee fia be yese veve ɖe nu si yewɔ la ta? Ɛ̃, elabena Yehowa gblɔ na Eliya be: “Èle ekpɔm be, Axab bɔbɔ eɖokui ɖe anyi le ŋkunyemea? Esi wòbɔbɔ eɖokui ɖe anyi le ŋkunyeme la, eya ta nyemana dzɔgbevɔ̃e la nava le efe agbe me ŋkekewo me o, ke boŋ mana dzɔgbevɔ̃e la nava efe afe dzi le via fe agbe me ŋkekewo me.” (1 Fiawo 21:29) Ðe Yehowa tsɔ Axab fe nu vɔ̃wo keea? Kpao, ne ɖe wòtrɔ dzi me vavã ko hafi Mawu akpɔ nublanui nɛ. (Xezekiel 33:14-16) Gake esi Axab se veve ɖe nu si wòwɔ la ta va se ɖe afi aɖe ta la, Yehowa hã kpɔ nublanui nɛ va se ɖe afi si sɔ. Axab makpɔ ale si woatsrɔ̃ efe fomea ɖa ŋɔdzitɔe la tefe o.
Ke hã Yehowa ahe to nɛ godoo. Emegbe la, Yehowa bia Efe dɔlawo le dzifo be mɔ nyuitɔ ka dzie woato aflu Axab ne wòakpɔ gome le aʋa si me woawui le la me hã. Esia megbe kpuie la, nya si Yehowa gblɔ ɖe Axab ŋu la va eme. Wode abi Axab ŋu le aʋa me, eye ʋu ɖuɖu le eŋu le efe tasiaɖam la me va se ɖe esime wòku. Nuŋlɔɖia gblɔ nya wɔdɔɖeamedzi sia be: Esi wonɔ fia fe tasiaɖam la klɔm la, avũwo va ɖuɖɔ fia la fe ʋu. Aleae Yehowa fe nya si wògblɔ to Eliya dzi ɖe Axab ŋu be, “Afi si avũwo ɖuɖɔ Nabot fe ʋu le la, afi ma avũwo aɖuɖɔ wò hã wò ʋu le” la va eme le dutofo.
Axab fe kua ɖo kpe edzi na Eliya kple Elisa kpakple nutefewɔla siwo katã nɔ Mawu fe amewo dome la be Yehowa meŋlɔ dzidefo kple xɔse si Nabot ɖe fia la be o. Dzɔdzɔenyenye fe Mawu la medoa kpo tohehe na ame vɔ̃ɖiwo gbeɖe o, ehea to na wo godoo. Azɔ hã ekpɔa nublanui na ame le ʋɔnudɔdrɔ̃ me ne susu aɖe li si tae wòakpɔ nublanui ɖo. (4 Mose 14:18) Nufiame nyui ka gbegbee esia nye na Eliya, si do dzi le fia vɔ̃ɖi ma fe dziɖuɖu te fe geɖe la! Ðe wowɔ nu madzɔmadzɔ ɖe ŋuwò kpɔa? Èle mɔ kpɔm na ɣeyiɣi si Mawu aɖe nu madzɔmadzɔ wɔwɔ ɖa? Ekema anyo ŋutɔ be nàsrɔ̃ Eliya fe xɔse. Eliya kple efe zɔhɛ wɔnutefe Elisa woyi edzi gblɔ Mawu fe gbedeasiwo na efe dukɔa, togbɔ be wonɔ nu madzɔmadzɔ wɔwɔ tefe kpɔm hã!
^ mm. 3 Yehowa na ku ɖi le anyigba la dzi fe etɔ̃ kple afã tsɔ ɖee fia be ŋusẽ aɖeke mele Baal, si amewo subɔna be wòana tsi nadza eye anyigba nawɔ nu la si o. (1 Fiawo, ta 18) Kpɔ nyati siwo fe tanyae nye “Srɔ̃ Wofe Xɔse” siwo dze le January 1 kple April 1, 2008 fe Gbetakpɔxɔ me.
^ mm. 13 Izebel anya susui be waingblea ava zu Nabot viŋutsuwo fe domenyinu, eye anɔ eme be esia tae wòna wowu Nabot viŋutsuawo hã ɖo. Àte ŋu axlẽ nu tso nu si tae Mawu ɖea mɔ ameteteɖeanyi siawo tɔgbi dzɔna la ŋu le magazine sia fe nyati si fe tanyae nye “Exlẽlawo Bia Be” la me.


text:
Alɔdzedɔwɔfe Kple Tsaɖiɖi Ŋuti Nyatakakawo
Míele kpewòm dzidzɔtɔe be nàva ɖi tsa le míafe alɔdzedɔwɔfewo kple agbalẽtafewo. Kpɔ alɔdzedɔwɔfeawo kple tsaɖiɣiwo.
Nigeria
Km 51, Benin-Auchi Road
IGIEDUMA 301110
EDO STATE
NIGERIA
+234 7080-662-020
+234 8039-003-790
Tsaɖiɖi
Dzoɖa va se ɖe Fiɖa
Ŋdi ga 8 va se ɖe ga 11 kple ŋdɔ ga 1 va se ɖe ɣetrɔ ga 4
Tsaɖiɖia axɔ gafofo 2
Nu Ðedzesiwo
Míetaa Gbetakpɔxɔ kple Nyɔ! miliɔn 41 le gbegbɔgblɔ asieke me fe sia fe. Míeɖoa Biblia-srɔ̃gbalẽwo ɖe hame siwo le Nigeria kple Ɣetoɖofe Afrika dukɔ atɔ̃ me


text:
TA 77
Yesu Xlɔ̃ Nu Tso Kesinɔnuwo Ŋu
KESINƆTƆ LA ŊUTI LODODOA
YESU ƑO NU TSO AKPAVIÃWO KPLE DZOGBENYAWO ŊU
“ALẼHA SUE” AÐE ANƆ FIAÐUƑE LA ME
Esime Yesu nɔ nu ɖum le Farisitɔ la fe afe me la, ame akpe geɖewo fo fu ɖe gota nɔ elalam. Amehawo fo zi ɖe eŋu alea ɣeaɖewoɣi esime wònɔ Galilea. (Marko 1:33; 2:2; 3:9) Le Yudea afi sia la, ame geɖe di be yewoakpɔe ahase efe nyawo, eye wofe nɔnɔme sia to vovo sãa na Farisitɔ siwo nɔ nua ɖum kplii la tɔ.
Nu si Yesu gblɔ gbã la nye nya vevi si wòle be efe nusrɔ̃lawo nade dzesii. Egblɔ be: “Mikpɔ nyuie le Farisitɔwo fe amɔwɔʋãnu si nye alakpanuwɔwɔ la ŋuti.” Yesu gblɔ nuxlɔ̃amenya sia kpɔ va yi, gake nu si wòkpɔ le nua ɖufe la ɖe ale si nya sia dzi wɔwɔ le vevie la fia. (Luka 12:1; Marko 8:15) Farisitɔwo dzea agbagba be yewoaɣla yewofe vɔɖivɔ̃ɖia to ame ŋkume mawusosroɖa dzi, ke hã ame gblẽku siwo fe nuwɔnawo dzi wòle be woaklo nu le lae wonye. Yesu gblɔ be: “Wometsyɔ nu naneke dzi, si womava ɖe ɖe go o, eye womeɣla naneke, si womava nya o.”—Luka 12:2.
Ðewohĩ ame siwo va fo zi ɖe Yesu ŋu la dometɔ geɖe nye Yudeatɔ siwo menɔ etefe esime wònɔ nu fiam le Galilea o. Eya ta egahe susu yi nu siwo wòfia va yi la me nya veviwo dzi. Exlɔ̃ nu ame siwo katã nɔ to ɖomee la be: “Migavɔ̃ ame siwo wua ŋutilã, eye le esia megbe la womegatea ŋu wɔa naneke wu ema o la o.” (Luka 12:4) Abe ale si wòwɔe va yi ene la, egate gbe ɖe ale si wòhiã be ye yomedzelawo naka ɖe edzi be Mawu akpɔ yewofe nuhiahiãwo gbɔ na yewo la dzi. Ele be woaxɔ Amegbetɔvi la dzi ase hã eye wòaka ɖe edzi be Mawu ate ŋu akpe ɖe yewo ŋu.—Mateo 10:19, 20, 26-33; 12:31, 32.
Azɔ ŋutsu aɖe si le amehaa dome la fo nu tso nane si le vevie nɛ la ŋu be: “Nufiala, gblɔ na nɔvinye ne wòama domenyinu la kplim.” (Luka 12:13) Se la gblɔ be woatsɔ domenyinua fe akpa eve na ŋgɔgbevia, eya ta mehiã be nyaʋiʋli nanɔ anyi hafi o. (5 Mose 21:17) Gake edze abe ŋutsua le domenyinua fe akpa si sɔ gbɔ wu etɔ le se nu la dim. Yesu wɔ nu le nunya me esi mede nu nyaa me o. Ebiae be: “Ŋutsu, ame kae ɖom ʋɔnudrɔ̃la alo nyametsola ɖe mi ame evea nu?”—Luka 12:14.
Azɔ Yesu ɖo aɖaŋu vevi sia na ameawo katã be: “Mina miafe ŋkuwo nanɔ ʋuʋu, eye mikpɔ nyuie le ŋukeklẽ ɖe sia ɖe fomevi ŋu, elabena ne nu gbogbo aɖewo le ame si hã la, nu siawo mana agbee o.” (Luka 12:15) Aleke gbegbee kesinɔnuwo ɖasɔ gbɔ ɖe ame sii o, ɖe mava ku gbe ɖeka agblẽ wo katã ɖi oa? Yesu wɔ kpɔɖeŋu aɖe si dzi woaɖo ŋkui bɔbɔe si ɖe ale si wòle vevie be woawɔ ŋkɔ nyui le Mawu gbɔ la fia tsɔ te gbe ɖe nya ma dzi ale:
“Kesinɔtɔ aɖe fe anyigba wɔ nu nyuie. Eya ta ebu le eɖokui me be, ‘Esi tefe aɖeke megale asinye madzra nye agblemenukuwo ɖo o ɖe, nu ka wɔ ge mala?’ Eya ta egblɔ be, ‘Menya nu si mawɔ: Mamu nye nudzraɖofewo, eye matu esiwo lolo wu; afi mae madzra nye nukuwo katã kple nye nuwo katã ɖo, eye magblɔ na ɖokuinye be: “Èdzra nu nyui geɖe ɖo ɖi hena fe geɖewo; ɖe dzi ɖi, ɖu nu, no nu, eye nàɖu agbe.”’ Ke Mawu gblɔ nɛ be: ‘Movitɔ, zã sia me ke woabia wò agbe le asiwò me. Ekema ame ka tɔe nu siwo nèdzra ɖo ɖi la azu?’ Nenemae wònɔna na ame si fo kesinɔnuwo nu fu na eɖokui, gake menye kesinɔtɔ le Mawu gbɔ o.”—Luka 12:16-21.
Kesinɔnuwo didi alo kɔlili wo ɖi fe mɔ̃ ate ŋu aɖe Yesu fe nusrɔ̃lawo kpakple ame bubu siwo nɔ to ɖomee la hã. Agbemenuhiahiãwo gbɔ kpɔkpɔ hã ate ŋu ahe wofe susu ɖa le Yehowa subɔsubɔ ŋu. Eya ta Yesu gahe susu yi aɖaŋu nyui si wòɖo le Todzimawunyaa me anɔ abe fe ɖeka kple afã ene do ŋgɔ la dzi ake ale:
“Midzudzɔ dzimaɖitsitsi ɖe miafe agbe ŋu le nu si miaɖu ŋuti, alo le miafe ŋutilãwo ŋu le nu si miado ŋuti. . . . Mibu akpaviãwo ŋu kpɔ: Womefãa nu alo ŋea nu o, eye ava alo nudzraɖofe mele wo si o; ke hã Mawu nyia wo. Ðe miexɔ asi sãsãsã wu xeviwo oa? . . . Mibu ale si dzogbenyawo tsinae la ŋu kpɔ: Womewɔa dɔ alo trea ɖeti o; gake mele egblɔm na mi be, le Salomo fe ŋutikɔkɔe la katã me gɔ̃ hã la, meɖo atsyɔ̃ kpɔ abe esiawo dometɔ ɖeka ene o. . . . Eya ta migatsi dzimaɖi ɖe nu si miaɖu kple nu si miano la ŋu o, eye midzudzɔ dzimaɖitsitsi fũu akpa . . . Mia Fofo nyae be nu siawo hiã mi. . . . Minɔ efe Fiaɖufe la didi dzi boŋ, eye woatsɔ nu siawo akpee na mi.”—Luka 12:22-31; Mateo 6:25-33.
Ame kawoe anɔ Mawu Fiaɖufea dim? Yesu ɖee fia be nutefewɔla ʋɛ aɖewo siwo wòyɔ be “alẽha sue” lae anɔ esia wɔm. Ava dze emegbe be wofe xexlẽme nye 144,000 ko. Etsɔme kae li na wo? Yesu ka ɖe edzi na wo be: “Edze mia Fofo la ŋu be yeatsɔ Fiaɖufe la na mi.” Ame siawo fe susu manɔ kesinɔnuwo nu fofo fu ɖe anyigba dzi, afi si fiafitɔwo ate ŋu ava fi nu le la ŋu o. Ke boŋ wofe dzi anɔ “nu xɔasi siwo nu mayi o” siwo le dzifo, afi si woaɖu fia kple Kristo le la ŋu.—Luka 12:32-34.


text: 19 “To konyifaha ɖe Israel fe amegã ŋu2 nàgblɔ be: ‘Ame kae nye dawò?Dzatanɔ wònye le dzatawo dome.Emlɔ dzatatsui sesẽwo* dome, eye wònyi viawo.3 Enyi viawo dometɔ ɖeka wòtsi va zu dzatatsui sesẽ aɖe.+Esrɔ̃ ale si wòavuvu nu si wòlé,Eye wòvuvua amegbetɔwo gɔ̃ hã.4 Dukɔwo se eŋkɔ, eye woɖe ʋe nɛ wòge dze eme,Eye wode gae kplɔe yi Egipte-nyigba dzi.+5 Dzatanɔ la lala ʋuu, eye wòva kpɔe be ye vi la magagbɔ o.Eya ta egatsɔ viawo dometɔ bubu, eye wòdɔe abe dzatatsui sesẽ ene.6 Eya hã tsa le dzatawo dome, eye wòva zu dzatatsui sesẽ.Esrɔ̃ ale si wòavuvu nu si wòlé, eye wòvuvua amegbetɔwo gɔ̃ hã.+7 Etsana le wofe mɔ́ sesẽwo me, eye wòdo afedo wofe duwo,Ale be efe gbeɖeɖe koe xɔ anyigba si zu gbegbe la dzi.+8 Eya ta dukɔ siwo le nutoa me godoo la tso ɖe eŋu heɖo ɖɔ nɛ,Ege dze wofe ʋe me eye wolée.9 Wode gae hedee xadza me, eye wokplɔe yi na Babilon-fia.Le afi ma la, wodee mɔ, ne woagase efe gbe le Israel-towo dzi azɔ o.10 Dawò nɔ abe wainka+ si wodo ɖe tɔ to ene.*Etse, eye wòɖe alɔ fũu le esi wòkpɔ tsi geɖe ta.11 Eto alɔ sesẽ siwo nyo woatsɔ awɔ dziɖulawo fe fiatikplɔwo.Eva kɔ gbɔ ati bubuawo ta,Eye wòle dzedzem nyuie le efe kɔkɔ kple efe alɔ dodoawo ta.12 Ke wohoe+ le dziku helĩhelĩ me fu anyi,Eye ɣedzefeya na efe tsetsewo fu.Woŋe efe alɔ sesẽawo wofu,+ eye dzo fiã wo.+13 Azɔ wodoe ɖe gbegbe,Le anyigba fufu si dzi tsi mele o la dzi.+14 Dzo do tso efe alɔwo me fiã efe alɔ fẽwo kple efe tsetsewo,Eye alɔ sesẽ aɖeke mesusɔ anye dziɖula fe fiatikplɔ o.+“‘Konyifaha wònye, eye konyifaha wòazu.’”


text:
NYATI SI LE AKPAA DZI | AGBENƆNƆ LE KU MEGBE ÐE WÒANYA WƆA?
Mɔkpɔkpɔ Si Li Na Kukuawo—Aleke Nàwɔ Aka Ðe Edzi?
Ame siwo mele ɖeke me nyam o lae xɔnɛ sena be ame kukuwo agava nɔ agbe akea? Apostolo Paulo mesusui nenema o. Mawu fe gbɔgbɔ ʋãe wòŋlɔ bena: “Ne agbe sia ɖeɖe ko mee míekpɔ mɔ na Kristo le la, ekema míafe nue wɔ nublanui wu. Gake azɔ wofɔ Kristo ɖe tsitre tso ame kukuwo dome, eye wònye ame siwo dɔ alɔ̃ le ku me la fe kutsetse gbãtɔ.” (1 Korintotɔwo 15:19, 20) Paulo ka ɖe tsitretsitsia dzi bliboe. Woɖo kpe tsitretsitsia fe nyatefenyenye dzi esi wofɔ Yesu ŋutɔ ɖe tsitre. * (Dɔwɔwɔwo 17:31) Ema tae Paulo yɔ Yesu be, “kutsetse gbãtɔ” ɖo, elabena eyae nye ame gbãtɔ si wofɔ ɖe tsitre hena agbe tegbee nɔnɔ. Ne Yesue nye ame gbãtɔ si wofɔ alea la, ke efia be woafɔ ame bubuwo hã nenema ke.
Susu bubu si tae nàte ŋu aka ɖe tsitretsitsimɔkpɔkpɔa dzie nye esi: Yehowa nye nyatefe Mawu. “Mawu . . . mate ŋu aka aʋatso o.” (Tito 1:2) Yehowa meka aʋatso kpɔ o, eye maka aʋatso gbeɖe o. Ðe wòado ŋugbe be yeafɔ ame siwo ku la ɖe tsitre, eye kura gɔ̃ hã wòaɖee afia be yeate ŋu afɔ ame kukuwo ɖe tsitre, evɔ mawɔ efe ŋugbedodoa dzi oa? Yehowa mate ŋu awɔ nu nenema gbeɖe o!
Nu ka tae Yehowa ɖoe be yeafɔ ame kukuwo ɖe tsitre le etsɔme? Efe lɔlɔ̃ tae. Hiob bia be: “Ne ame ku la, ɖe wòagagbɔ agbea?” Eya ŋutɔ ɖo eŋu be: ‘Àyɔm, eye matɔ na wò. Wò asinudɔwɔwɔ fe nu adzro wò vevie.’ (Hiob 14:14, 15) Hiob ka ɖe edzi be ye Fofo lɔ̃ame si le dzifo la adi vevie be yeafɔ ye ɖe tsitre. Ðe Mawu trɔa? Mawu ŋutɔ gblɔ be: “Nyee nye Yehowa; nyemetrɔna o.” (Malaki 3:6) Egakpɔtɔ le Mawu dzrom vevie be yeana ame siwo ku la nagbɔ agbe eye woanɔ lãmesẽ kple dzidzɔ me. Ðeko wòle abe ale si dzila lɔ̃ame ɖe sia ɖe si vi ku na la dina vevie be yeagakpɔ ye via ake la ene. Gake nu si to vovoe nye be, ŋusẽ le Mawu ya si be wòawɔ nu sia nu si wòdi.—Psalmo 135:6.
Ku nye kuxi sesẽ aɖe, gake egbɔkpɔnu si de blibo le Mawu si
Yehowa ana ŋusẽ Via be wòafɔ ame siwo ku la ɖe tsitre be wòahe dzidzɔ manyagblɔ vɛ na fometɔ siwo le wofe ame veviwo fe ku fam. Gake aleke Yesu sena le eɖokui me le tsitretsitsia ŋu? Hafi Yesu nafɔ Lazaro ɖe tsitre la, ekpɔ veve si gbegbe sem Lazaro nɔvinyɔnuawo kple wo xɔlɔ̃wo le, eye eya ŋutɔ hã “fa avi.” (Yohanes 11:35) Ɣebubuɣi la, Yesu do go ahosi si tso Nain, si fe viŋutsu ɖekɛa ku. Esi Yesu kpɔ ahosia la, “efe nu wɔ nublanui nɛ, eye wògblɔ nɛ be: ‘Dzudzɔ avifafa.’” Eye wòfɔ via ɖe tsitre enumake. (Luka 7:13) Esia fia be amewo fe ku kple nuxaxa tena ɖe Yesu dzi vevie. Eya ta dzidzɔ ka gbegbee nye esi wòanye na Yesu be yeana ame siwo le nu xam le xexea me godoo la fe nuxaxa nu nayi eye dzidzɔ nayɔ wofe dziwo me!
Ðe ku do nuxaxa na wò kpɔa? Ðewohĩ awɔ na wò be ku nye kuxi si ŋu womate ŋu awɔ naneke le o. Gake egbɔkpɔnu li. Eyae nye be Mawu ato Via dzi agbɔ agbe ame siwo ku. Ðo ŋku edzi be Mawu di be wò ŋutɔ nàkpɔ etefe. Edi be nànɔ afi ma awɔ atuu na wò ame veviwo. Kpɔe ɖa ko be wò kpli wo miewɔ ɖeka hele ɖoɖo wɔm ɖe etsɔme mavɔ ŋu, esime ame aɖeke magaku agblẽ nɔvia ɖi gbeɖe o!
Lionel, si ŋu nya míegblɔ va yi la, gblɔ be: “Meva srɔ̃ nu tso tsitretsitsia ŋu mlɔeba. Le gɔmedzedzea me la, esesẽ nam be maka ɖe edzi, eye nyemexɔ ame si fo nu tso eŋu nam la dzi se o. Gake nye ŋutɔ medii le Biblia me eye mekpɔe be nyatefee! Eya ta mele tsɔtsɔm nam o, medi be magakpɔ tɔgbuinye ake.”
Àdi be yeagasrɔ̃ nu geɖe tso nya sia ŋua? Adzɔ dzi na Yehowa Ðasefowo be yewoakpe ɖe ŋuwò nàkpɔ nu si tae yewoka ɖe tsitretsitsia dzi nenema gbegbe ɖo la le wò ŋutɔ wò Biblia me. *
^ mm. 3 Kpɔ agbalẽ si nye The Bible—God’s Word or Man’s? (La Bible : Parole de Dieu ou des hommes ?) fe axa 78-86 be nàkpɔ nu siwo ɖo kpe edzi be wofɔ Yesu ɖe tsitre. Yehowa Ðasefowoe tae.
^ mm. 9 Taflatsɛ, kpɔ agbalẽ si nye Nuka Tututue Nye Biblia fe Nufiafia? fe ta 7 lia. Yehowa Ðasefowoe tae.